DE 

Pfl  6056 

SATIRA  ROMANA 

Copy   1 

ET 

SATYRICA  GRAECORUM  POÉSI. 


PISSEKT ATI.0  PHILOLOGICA, 

QUM,  UT  SUMMI  IN  PHILOSOPHIA  HONORES 
AB 
AMPLISSIMO  PHLOSOPHORUM  ORDINE 

IN 

ALMA  LITTERARUM  IMVERSITATE  FRIBURGEM 

RITE  SIBI  CONFERANTUR,  SCR1PSIT 


NIEDEREIMERENSIS, 
GYMNASII  BRILONIENSIS  PRAECEPTOR. 


~^CSD< 


BRILOIHAE:, 

EX  TYPOGRAPHIA  M.  FR1EDLAENDERI. 
MDCCCLXV1II. 


v^o> 


De  satira  Romana  et  satirica  €*raecoriiiii  noesi» 


jyitteras  Romanas  ex  Graecìs  esse  natas,  ìnter  omnes  constai;  et  sane  argumentìs  maxime 
idoneis  demonstrari  potest,  et  scrìptores  Latini  x)  satìs  confirmant,  omnia  fere  genera  litte- 
rarum  Romanarum  aut  originem  aut  certe  perfectionem  Graecis  debere.  Antiquissimorum 
quidem  temporum  reipublicae  nulla  fere  monumenta  luterana  reperies,  quum  Romani  agrestes 
et  bellicosi  per  quinque  circiter  saecula  cujuslibet  doctrinae  nec  non  cultus  atque  humani- 
tatis  inimici  essent.  Accedit  jam,  quod  hac  aetate,  quae  „barbara  et  inculta",  sive  „pueritia 
linguae  Latinae8)"  a  viris  litteratis  merito  vocatur,  lingua  Romana  ,,rustica"  i  e.  rudissima 
et  incultissima  erat.  Quibus  rebus  factum  est,  ut  Romani  artes  liberales  difficile  ac  lente 
adamarent,  cultumque  Graecorum  quam  diligentissime  prohiberent.  Sed  bello  Punico  primo 
finito,  Graecorum  litterae  a  Romanis  magis  magisqne  probatae  et  acceptae  sunt,  praesertim 
quum  eo  tempore  nobile s  Romani  Graecos  captos  haberent  magistros,  praetereaque  Graeci 
docti  obsides  (Polybius)  et  legati  (Carneades,  Diogenes,  Critolaus  3))  Romam  missi,  pristina 
feritale  paulatim  exuta,  victoribus  litterarum  Graecarum  studium,  ad  id  tempns  neglectum,  exci- 
tarent  eosque,  ut  exeoapla  proposita  imitarentur,  impellerent.  Frustra  Cato  ille  severus  cultum 
Graecorum  refutare  studuit;  frustra  philosophi  et  rhetores  Graeci  (DX.C[II  u.  e.)  ex  urbe 
ejecti  sunt  4):  cultus  Graecorum  prohibendus  non  erat,  sed  magis  magisque  aequis  auribus 
acceptus  est.  —  Sed  Romanos,  quamvis  in  ìitteris  Graecorum  vestigia  presserint,  complura 
tamen  litterarum  genera,  dico  historiam,  eloquentiam,  juris  scientiam,  satiram,  ipsos  et  in- 
venisse et  exeoluise  contendimus.  Tribus  autem  prioribus  disciplinis  silentio  omissis,  ut 
propositum  sequamur,  satirae  historiam  accuratius  perscrutabimur. 


l)  Hor.  Epist.  II.  1.  156: 

„Graecia  capta  feruru  victoiera  ccpit  et  arte3 

„Intulit  agresti  La«io " 

s)  cf.  Funccii  opusc:     „De  pueritia  linguae  Latinae".  Marb.  1720. 
s)  cf.  Plutarch   vit.  Caton.  raaj.  C.  22.  —  Geli.  N.  A    VII    14,  9. 

4)  Sueton  de  illustr.  rhetor.  1.  -  Geli.  N.  A.  XV.  Il,  qui  hoc  loco  „senatus  consltum  de  philosophis 
et  rhetoribus  Latinis  factum  esse"  falso  tradii,  quum  Photius  (anno  660  u.  e  )  scholam  rhetor.  Romae  primus 
insti  tuerit. 

Jam  si  quaeriter,  ufrum  et  nomen  et  ipsum  carminis  genus  Romanis  proprium  fuerit 
an  a  Graecis  petitum  et  satyricae  eorum  poesi  cognatum  sit:  grammatici  de  hac  re  jam 
multimi  concertarunt  neque  adhuc  inter  se  consentiunt.  Illud  propugnarunt  inprimis  Jos. 
Scaligerus,  Casaubonus,  Spanhemius,  Rambachius,  Rigaltius,  Dacierus,  Manso,  Koenigius, 
hoc  Jul.  Caes.  Scaligerus,  Dan.  Heinsius,  Vulpius,  Floegelius,  Blankenburgius,  Conzius.  Priores 
autem  viros  sequi  minime  dubitamus,  praesorfim  quum  horum  sententia  ab  auctoribus  vet<>- 
rum-  gravissimis    et  comprebetur  et  cpnfirmetur.     Horatius   enim  Sat.  I.   IO,  05  sq.    soribit: 

„  . .  . .  (Lucilius)    fuerit  limatior  idem 
Quam  rudis  et  Graecis  intacti  carminis  auctor". 

Quin  hoc  loco  de  satira  sermo  sit,  non  dubium  est.  Horatius  enim  hac  sua  satira 
contra  eos,  qui  ipsum  in  Sat.  I.  4,  de  Lucilii  satiris  inique  judieasse  criminabantur,  se  dc- 
fendit,  ingenue  simul  laudari*  ea,  quae  merito  in  Lucilii  satiris  laudanda  sint.  Itaquedicit: 
Concedam,  Lucilium  esse  ....  limatiorem,  quam  Ennium,  auctorem  1)  carminis  rudis  (i.  e. 
numeris  elegantioribus  nondum  adstricti  neque  mollius  fluentis)  et  Graecis  intacti  (i.  e.  car- 
minis, quod  ante  Ennium. nulli  Graecorum  scripserant,  ita  ut  Ennius  ètiarii  Graecis  auctor 
tìujiis  generis  sit'. 

Pari  modo  etiam  Quintilianus  Inst.  Orat.  X.  1,  §  93.  Romanis  laudem  inventionis  hisce 
verbis  tribuit:  „Satira  quidem  tota  nostra  est,  in  qua  primus  insignem  laudem  adeptus  est 
Lucilius''1.  Et  paulo'inferius:  ,, Alterimi  illud  etiam  prius  satirae  genus,-  sed, non  sola  car- 
minum  varietate  mixtum,  condidit  Terentius  Varrò,  vir  Romanornm  eiuditissimus"  unde  luce 
clarius  apparet,  praeter  illam  satiram,  quam  ,,totam  Roma  mani"  i.  e.  „Gracis  iu- 
ta ctam''  (Hor.  1.  1.)  Ennius  invenit,  et  in  qua  „Lucilius  pri  mus  insignem  laudem 
adeptus  est",  etiam  aliud  genus  ejusdem  nominis,  sed  formae  diversae  2j,  ac  quidem,  quum 
„genus  prius"  dicatur,  jam  ante  Lucilium  exstitisse.  Ilujus  antem  formae  prioris  quis  allius 
sit,  auctor,  quam  Ennius,  ne  minima  quidem  cura  celsitudine  dici  potest,  quapropter  Casau- 
bonus 3)  quoque  de  hac  quaestione  recte  ita  disputai  •.  „Nimirum  hoc  voluit  Fabius  (Quin- 
tilianus), satiram,  in  qua  Vorrò  claruit,  eam  ipsam  esse,  quam  vetusti  scriptores,  quorum 
facile  princeps  Ennius,  illustraverant;  hoc  interesse  tantum,  quod  illi  sola  matrorum  varietate 
poemata  sua  satirica  condiderant,  Terentius  vero  etiam  prosam  satirae  suae  miscuerat". 


x)  Nomen  „auctoris"  ad  noni  propr.  „LuciIii"  referendum  esse,  falso  putant  Keindorfius,  C.  Fr.  Her- 
niannus  („De  satirae  Roru.  auctore  ex  sentent.  IJoiat.  Serm.  1.10,66";  Marb.  1841  ,  a'.ii,  quum  ex  praeceptis 
logicorum  hoc  loco  Lucilius  cum  semet  ipso  comparari  non  possit,  ut  recte  monet  Nipperdejus  (in  programm. 
de  locis  quibusdam  Horatii  etc,  Jenae,  1858.)  :  „Non  potest  dici,  Lncilium  se  ipso  limatiorum  esse;  nemo  enim 
se  ipse  superare  potest,  nisi  ita,  ut  quibusdam  sui  paitibus  melior  esse,  quam  reliquis  dicatur."  —  Deinde 
etiam  verba  inde  a  „sed  il  le"  nullo  modo  cum  Lucilii  ingcnio  conveniunt. 

2;  ftam:  ,.genus  non  sola  curminum  varietate  mixtum,'',  quod  Varrò  demum  pedestris  sermonis  partibus 
inteijectis  ad  eam  formae  libertatem  evexit,  quam  et  ipsius  carminum  reliquiae  et  Senecae  Petroniique  libri 
redolent. 

3)  Casaub.  de    satyrica  Graecorum  poesi  etc.  lib.  II.  e.  2,  pg.  199. 

Auctores  igiiur  praestantissirai  gravissimique,  quibus  fides  aliquanto  major,  quam  recen- 
tiorum  criticorum  incertis  conjecturis  tribuenda  est  1),  Romanis  et  inventionem  et  cultura  satirae 
vindicarunt.  Nihilo  tamem  secius  omnibus  fere  temporibus  faerunt  qui,  fortasse  ilio  Horatiano 
de  Art  poet.  220  sqq.  freti 2),  hanc  laudem  iis  abrogarent,  quum  ipsa  nominum  similitudine 
inter  satiram  et  satyros  intercendente  decepti  in  rerum  discrimine  recte  faciendo  non  satis 
cauti  fuerint.  Quae  quum  ita  sint,  de  satira  Romana  denuo  commentari  operae  pretium 
esse  nobis  vid^tur.  Ac,  quum  alii  Ro.manorum  satiram  ex  satyricis  Graecorum  profectum 
esse  sentiant,  alii  vero,  idque  optimo  jure,  eam  Romanis  propriam  esse  contendant,  com- 
mentationem  nostrani  ira  instituamus,  ut  in  parte  priore,  paucis  de  nominum  „satirae"  et 
,,satyricae"  deiivatione  et  significatione  in  universum  praemissis,  naturam  et  formam  satirae 
Romanae  describamus;  in  altera  deinde  parte  commentationis  ,  quae  similia  poesis  genera 
apud  Graecos  exculta  sint,  conferamus.  Qua  ex  comparatone  illi,  qui  Heinsii  ejusque 
sociorum  sententiam  probant,  quantopere  fnllantur,  satis  intelligant 

Disputemus  igiiur  primum  de  satirae  nomine.  Casaubonus,  qui  unus  omnium  de  poesi 
satyrica  quam  accuratissime  (duobus  libris)  scn'psit,  Diomede  auctore  (pg  483  ed.  Putsch.) 
„satura"  sive  „  satira",  non  vero  „satyra"  scribendum  esse  utique  contenda,  „quum  hoc  totum 
scriptionis  genus  mere  Latinum  sit,  nec  quidquam  conraiercii  cum  poesi  satyrica  Graecorum 
habeat;  satiram  enim  non  a  satyris,  sed  quod  (satira)  carmina  multa  simul  et  poemata 
comprehendat,  a  „lance  satura"  quae,  variis  fru gibus  referta,  dicebatur,  nomen  accepisse'ì. — 
Dan.  Heinsius  con  tra,  quem  multi  secuti  sunt,  in  libr  I.  de  satira  Horatiana,  hujus  vocabuli 
scriptionem,  quae  per  y  iìt,  defendit:  „quippe  quod  (vocabulum)  satis  commoda  ratione  a 
Satyris  deduci  possit". 

Si  jam  quaestionem  hanc  controversam  accuratius  perpendimus,  Casaubonum  omnesque, 
qui  eum  secuti  sint,  nominis  potius  vim  et  etymologiam,  quam  carminis  naturam  respexisse, 
Dan.  Ileinsium  vero  ejusque  socios  simulitudini  vocabulorum  „satirae"  et  „satyri"  nimium 
tribuisse  facile  intelligemus.  Nani  sine  ullo  jure  Casaubonus  omnem  nexum  et  cognationem 
externam  vocabulorum  ^aazvqov^  et  ,,saturaeu  (satirae)  negavit,  quum  luce  clarius  sit,  vo- 
cabula  Latina  „satunr'  (supin  de  sero)  „satura",  non  solum  inter  se  conjuncta  esse,  sed 
etiam  cum  verbo  Graeco  ceco,  aeol.  aàoo,  i.  e.  satiare,  cohaerere.  Vocabulum' enim  „satirae" 
(gerì.  fem.  noni  adject.  .,satur"),  ex  eodem  fonte  ac  Graecum  gcctvqov,  vel  fortasse  ex 
ipsa  huius  nominis  stirpe  {2 A)  manasse  nobis  videtur.  Latinum  quidem  adverbium  „sat, 
satis"  reperies,  verbum  autem,  quod  ejus  stirpem  (SA)  praebeat,  non  invenitur,  quamquam 
haud  displicet,  supinum  „satum"  (verbi  „sero")  ad  verbum  quoddam  so-sare  referre,  sicuti 
supino  „datum"  verbum  do-dare  re  vera  suppositum  est.  Sed  quum  sola  suspicione  argu- 
mentari  non  possimus,  ut  res  ad  liquidimi  perducatur,  ad  linguarum  comparationem  dele- 
gamur.  —  In  lingua  Graeca,  cujus  soror  lingua  Latina  est,  verbum  reperitur  (fccco,  dialec  ti 


>)  cf   Wielaudii  „3lnmerfungen  ju  Hor.  Satir,"  Toni.  ì,  pg    30Ì.. 

2)  De  hoc  loro  infra,  ubi  de  similibus  poesis  generibus,  a  Giaecis  excultis,  sermo  erit,  accuratius  dis- 
putabitur, 

Laconieae,  quod  jam  Paldamus  *)  aliique  in  vocabulo  satirae  deducendo  rcspexerunt.  Hoc 
jam  verbum  suspicantes  nos  facit  verbum  ceco  dialecti  Atticae;  sed  verbum  dumtaxat  ceco 
(i  e  satiare,  plenum  esse  alicujus  rei)  reperitur.  Quae  quum  ita  sint,  dialectum  Jonicam 
illud  verbum  conservasse  et,  spiritu  aspero  amisso,  quae  est  natura  et  indoles  dialecti  Jonicae, 
dialecto  Atticae  tradidisse,  putandem  est2).  Nomen  oarvQov,  de  quo  agimus,  quoad  forma- 
tionem  hoc  modo  dividendum  est:  o*a  (radix)  -  v  (conflrmans)  -  vqog  (suffixum).  Hoc 
suffixum  VQog,  sicut  terminationes  Latinae  ax  et  ox,  plenitudinem  ejus  notionis,  quae  radici 
inest,  significat,  id  quod  lingua  Sanscrita  permultis  formationibus  comprobat.  T  conflrmans 
et  suffixum  vQo(g)  vel  antiquius  vq  reperies  in  hciqtvq,  quod  nomen  dividendum  est  in  fictQ- 
t-vq\  signiflcat  vero:  Jibenter  moriens.u  Radix  Sanscrit.  est  m\  vel  mar  (lat.  mori), 
unde  {ÌQOTÓg  vel  (XQoróg  -  mortuus  -  enascitur.  Simili  modo,  ut  jam  supra  dictum  est,  nomen 
gcctvqov,  a  verbo  caco  deducendum,  in  Ga-T-vqog  dividendum  est,  ita  ut  inde  significati© 
jam  eluceat:  „saturitatis  amantem",  sive  :  „omnis  saturitatis  vel  abundantiae  plenum  esse3)1'. 
Quae  siguificatio  plenitudinis,  abundantiae  ad  „saturam  lancem"  ad  „sat,  satis"  et  ad  omnes 
formationes,  quae  Latine  hac  ex  stirpe  (SA)  prodierunt,  convenit. 

Sed  quamvis  illud  nomen  originis  Graecae  sit,  Latine  tamen  „satura"  vel  „satira'c  rectius 
scribitur  et  pronuntiatur,  quam  „satyra"  quum  veteres  Romani  litteram  Graecam  v  ut  breve 
Gallorum  u,  et  hoc  iterum  aetatibus,  aurea  et  argentea  quae  vocantur,  ut  i  et  scriberent  et 
pronuntiarent,  id  quod  in  multis  codd.  M.  SS.  reperies4).  Hoc  jam  nomen,  olim  adjectivi 
vini  obtinens,  paulatim,  ut  multa  alia  hujusrnodi,  ad  substantivi  dignitatem  evectum  est. 

In  nomine  igitur  derivando  non  possumus,  quin  cum  Heinsio  ejusque    sociis  consenti- 
amus,  Casaubono  autem  contradicamus.  Si  vero  notionem  ac  vim,  quas  Romani  cum  nomine 
„satirae"    conjungebant ,   respiciemus ,    non  dubitabimus,    illorum   virorum    opinionem,   sati- 
rani  Romanam  aut  a  satyris  aut  a  dramate    satyrico  Graecorum  repetendam  esse,    falsam 
refutare,  Casauboni  contra  sententiam,  eam  ab  antiqua  illa  „satura  lance"  deducendam  esse, 
probabilem  esse  proflteri.     Sed  h  me  nostram   opinionem   infra  demum,  in  disputatione  de 
satyricis  Graecis  instituenda,   probare  studebimus.     Nunc   potius,   ut  idoneam    cognoscamus 
definitionem,    ad   naturam  et  formam    exponendas    transeamus.     Quod    consilium  ut  quam 
accuratissime  exsequamur,  histor.am  satirae  Romanae   ad   hasce   tres   periodos   revocamus  : 
I.  Periodus  satirae  scenìcae  (dramaticac). 
II,  Perìodus  satirae  dìdacticae  (sive  Ennìanae  sive  JLucilianae). 
III.  Periodus  satirae  maledicae  (quae  profecta  est  ex  satira  Luciliana) . 


1)  „lleb;r  Hrfyrung  uttb  33egriff  ber  Satire",  pg.  1.  sqq.  cf    Gerlach,  proleg.  ad  Lucil.  XCI. 

2)  Haec  sententia  comprobatur  per  adrjv,  Attic.  adrjv,  Homer  iàórjv. 

3;  Sirie  dubiovsatellites  Bacchi  hilares  et  vinolenti  v<tcìtvqoi,u  vocabantur,  quia  vini  et  facundiae  semper 
pieni  erant. 

*)  Casaubonus  de  sat.yrica  Graecorum  poesi  etc  lib  II.  e.  4,  pg.  230:  „Sicut  nihil  difierunt  nmxumus 
et  raax'muis,  optumus  et  optimus,  cituruus  et  citimus,  supare  et  sipare,  gennculare  et  geniculare,  et  sirailia 
multa;  nisi  quod  prolatio  per  u  vetustioiis  est  Latinitatis:  ita  iuter  satura  et  satira  non  aliud  discrimen  sta- 
tuendum  est,  quam  a'  tatum". 


Periodili*  I. 

(Satira   scenica.) 

Ut  omnes  priscae  gentes,  sic  etiam  Romani,  prò  natura  hilara  iis  insita  et  innata,  quae 
jucunda  coeli  temperatone  laetaque  soli  conditione  summopere  alebatur.  in  festis  vetustissimis 
iisdemque  laetissimis,  qui  post  messem  et  vindemiam  in  honorem  Deorum  ruralium,  Cereris 
potissimum  et  Bacchi,  agebantur,  corpora  fessa  et  ipsos  animos  omni  laetitiae  genere  re- 
creare solebant.  Agricolae  enim  Romani  non  modo  Diis  gratias  ferebant,  verum  etiam 
versibus  inconditis,  amoebaeis  et  extemporalibus  {avrog^aóioig  aaficctfi)  temere  ac  sine  arte 
compositis,  sed  dicteriorum  plenis  inter  se  concertabant;  unde  Horatio  teste1)  versus 
Fescennini  et  Saturnii  originem  traxerunt.  Quibus  de  versibus  Duentzerus 2) ,  vir 
doctissimus,  hoc  statuit,  ut  Romani,  antequam  Livius  Andronicus  fabulas,  e  Graeco  in  La- 
tinum  versas,  ederet,  antiquissima  qnaeque  poesis  monumenta,  qualia  debebant  ludis  rusticis 
supra  dictis  versus  Saturnios  vel  Fescenninos  appellaverint,  quippe  in  priore  nomine  nihil 
nisi  antiquitatem  spectantes;  in  altero  lasciviam  et  petulantiam,  quae  iis  versibus  inerant. 
Nam  ut  apud  Graecos  „KQÓvia"  in  universum  antiqua,  ita  apud  Romanos  „Saturnia" 
antiquissima  quaeque  vocata  esse.  Hanc  sententiam  ut  probem,  quum  a  compluribus  veterum 
scriptoribus  firmari  videatur,  inclinat  animus.  Ennius  enim  describit  versus  Saturnios,  quos 
„01im  Fauni  vatesque  canebant 
„Quum  neque  Musarum  scopulos  quisquam  superarat, 
„Nec  dicti  studiosus  erat". 

Festus  pg.  325,  ed  0.  Muellerus:  „  Versus  quoque  antiquissimi ,  quibus  Faunus  fata 
cecinisse  hominibus  videtur,  Saturnii  appellantur." 

Servius  ad  Virgil.  Georg.  II.  385:  „Versibus  incomtis,  i.  e.  carminibus  Saturnio  metro 
compositis,  quod  ad  rhythmum  solum  vulgares  componere  consueverant". 
Persius  Sat.  II.  59  : 

„Aurum  vasa  Numae  Saturniaque  impulit  aera". 

Idem  Duentzerus  grammaticus  versus  Saturnii  formam  omnibus  syllabarum  quantitatis 
et  positionis  legibus  solvendam  esse  censuit  ;  cui  quidem  opinioni  0.  Muellerus  3)  repugnat 
et  formam  ab  antiquis  poetis  traditami 

U      J^      U      J^      u      j^      u      I    _i_      U      J^      U      y^      *->       ) 

*)  Hor.  Ep.  II,  1,  145.  sqq. 

2)  H.  Duentzerus  et  Laur.  Lerschius:  „De  versu,  quem  vocant  Saturnio".  Bonn  1838.  —  SBartfclj:  „2>er 
Saturnine  3kt§  unb  bie  altbeutjdje  Sartgsetle."  Seipjig,  1867. 

3)  Supplcm.  adnot.  ad  Festum,  pg.    396. 

4)  Versus  Ityph.  dupl.  pos.  cum  anacr.  —  Hos  versus  Naevianos  (ap.  Celi.  N.  A.  I.  24)  metro  Suturnio 
exempla  adjungimus; 

„Mortalis  immortalis  fiere  si  foret  fas, 
„Flerent  divae  Camenae  Naevium  poetam: 
„Itaque,  postquam  est  Orcino  traditus  thesauro, 
„Obliti  sunt  Eomae  loquier  latina  lingua". 

„plane  justam"  nominat:  ,,modo  unum  observandum  ac  tenendum  esse,  supprimi  posse  thescs 
omnes,  evcepta  ultima,  maxime  penultimam".  —  Sed  Duentzeri  judicium  propius,  quam 
Muelleri,  ad  veritatem  accedere  putamus,  quum  poetae  antiquiores  ad  solum  rhythmum  versus 
Saturnios  composuisse,  seriores  autem,  Livium  Andronicum  et  Naevium  legem,  quam  metrici 
jubent,  observasse  probabilius  sit.  Illi  enim  versus,  ex  festivitate  et  dura  ac  veluti  agresti 
hiiaritate  profecti,  nil  nisi  dicteria  erant  salsa  et  ridicula,  nulla  alia  ratione,  nisi  qua  petu- 
lanza et  acumen  rusticum  ea  suggesserant,  inter  se  conjuncta,  quibus  agricolae  joci  et 
delectandi  causa  temere  se  invicem  excipiebant1).  Sermonem  eorum  rhythmi  haud  piane 
fuisse  expertum,  Virgilius  Georg,  li.  3S5  sq.  testatur: 

„Nec  non  Ausonii,  Troja  gens  missa,  coloni 
„Versibus  incomtis  ludunt  risuque  soluto". 
Omnia  igitur,  quae  adhuc  de  natura  et  forma  versuum  Saturniorum  et  Fescenninorum 
disputavimus,  passim  a  scriptoribus  memorantur.  Exempla  vero  scriptis  tradita  haud  multa 
supersunt.  Attamen  convicia,  quae  in  scenis  singulis  comoediarum  Plautinarum,  in  idylliis 
IV.  et  V.  Theocriteis,  in  idyllio  III.  Virgiliano  reperies;  denique  pugna  scurrarum  ap.  Horat 
Sat,  I.  5,  51  sqq.  imaginem  etiamsi  mancam  fortasse  nobis  praebebunt.  —  Usus  horum 
versuum  apud  Romanos  tum  in  festis  diebus,  tum  in  aliis  solemnibus,  nuptiarum  praecipue 
et  triumphorum,  diu  viguit, 

„donec  jam  saevus  apertam 

„In  rabiem  verti  coepit  jocus  et  per  honestas 

„Ire  domos  impune  minax.     Doluere  cruento 

„Dente  lacessiti:  fuit  intactis  quoque  cura 

„Conditione  super  communi:  quin  etiam  lex  2) 

„Poenaque  lata,  malo  quae  nollet  cannine  quemquam 

„Dèscribi  ....  .  "  (Hor.  Ep.  H.  1,  148  sqq). 
Quomodo  versus  Saturali  et  Fescennini  paulatim  ad  dramatis  naturam  accessérint, 
egregie  docet  Livius  VII.  2 ,  cujùs  Verba  ex  parte  apponere  nobis  liceàt.  Postquam  enim 
hic  scriptor  tempore  pestilentiae  ad  coelestém  iram  placandam  ludiones  (histriones) ....  .  ex 
Etruria  arcessitos  esse  breviter  narràvit,  ita  pergit:  „Imitari  deinde  eos  Juventus,  simul  in- 
conditis  inter  se  jocularia  fundentes  versibus  coepere:  nec  absoni  a  voce-  motus  erant".  — 
Hi  jam  versus,  quod  „inconditi"  vocantur,  sirie  dubiò  Saturriii  et  Fescennini  habendi 
sunt,  qui  tamen,  quum  ,, motus  a  voce  absoni  non  essent'^  quodammodo,  sive  metro  accuratius 

; 

x)  Schol.  ad.  Horat.  Ep.  II.  1,  145:  „Fescenniua,  jocularia  carmina  et  probrosa,  dieta  ab  oppido  Fes- 
cennino .  .  ."     Hoc  loco   etiam  commemorentur    carmina,    quibus  milites  imperatores  triumphantes  illudere 
solebant,  de  quibus  Liv.  Ili,  29;  IV.  20,  53;  V.  49;  X.  30  conferatur.  —  Carmina  liujusmodi  reperies  apud  ( 
Suet  Caes.  e.  49,  51;  cf.  Geli.  N.  A.  XV.  4;  Sparf  Hadr..  15. 

2)  Haec,  est  lex  XII.  tabularum.,  ac  quidem  tabulae  Vili,  (ed  E,  Schoell):  ,,Si  qui  pipulo  occentasit 
carmenve  condisit,  quod  infamiam  faxit  flagitiumve  alteri,  fuste  feritok'.  —  cf.  etiam  Euan.hius  de  Tiag.  et 
Com.,  ed.  Lindenbroch.  pg.  45. 

observato,  sive  actione  aliqua  adjuncta,  jara  expoliti  erant,  et  tum  demum,  quum  histriones 
„non  sicut  ante,  versu  Fescenniano  similem  incompositum  temere  ac  rudem  alternis  jacerent, 
sed  impletas  modis  saturas  descripto  jam  ad  tibicinem  cantu  motuque  congruente  peragerent" 
(Liv.  1.  e.),  sublati  sunt. 

Jam  quaeritur,  quaenam  fuerit  harum  satirarum  ratio.  Respiciamus  igitur  primum  earum 
formam.  —  Satiras  illas  arte  quadam  ornatas  fuisse,  Livius  ipse  docet,  quum  enarret,  .,arti- 
fices  (  vernaculos)"  eas  peregisse,  id  quod  rebus  peragendis  artem  quandam  infuisse  indicat. 
Sed  quum  dictio  „impletas  modis''  de  numeris  sive  rhythmo  satirarum  intelligenda  sit,  cave 
ita  fallane,  ut  eas  justis  ex  versibus,  certae  metrorum  legi  consentientibus,  compositas  fuisse 
putes.  Nani  primum  numerus  versuum  Fescennianorum  i  e.  num.  Saturnius,  quum  priscis 
temporibus  eum  solum,  neque  ullura  alium,  ad  omnia  carminum  genera  adhibitum  esse  a 
scriptoribus  acceperimus,  his  quoque  satiris  recte  attribuì  potest.  Deinde  etiam  cantum  ad 
tibiae  sonos  descriptum  motumque  congruentem  istis  satiris  adjunctum  fuisse,  a  Livio  do- 
cemur  ;  unde  numerum  ad  cantum  motumve  se  totum  accommodasse  luce  clarius  apparet.  — 
Quaenam  vero  harum  satirarum  natura  fuerit,  primum  ex  ipsa  vocabuli  notione,  quam  vari- 
etatem  et  copiam  rerum  significare  jam  supra  statuimus,  colligi  potest;  quare  in  iis  multas 
et  varias  res  tractatas  esse,  non  solum  ex  ratione,  qua  satirae  ex  illis  alternis  versibus  petu- 
lantibus  profectae  sunt ,  sed  etiam  ex  his  Livii x)  verbis  :  „  postquam  lege  fabularum  a  risu 
ac  soluto  joco  res  avocabatur",  et  Euanthii2):  „haec,  quae  satira  dicitur,  ejusmodi  fuit,  ut 
in  ea,  quamvis  duro  ac  veluti  agresti  joco,  de  vitiis  civium  tamen  sine  ullo  proprii  nominis 
titulo  carmen  esset",  clarissime  patet. 

Quae  satirae  scenicae  Romanis  rusticis,  quum  et  risu  soluto  jocisque  inconditis  animos 
exhilararent  et,  quantum  in  tanta  morum  asperitate  fieri  potuit,  de  rebus  bonis  et  malis,  de 
vita  et  moribus  disputarent,  et  hominum  Commodis  atque  utilitati  servirent,  ita  probatae  erant, 
ut  nullum  aliud  poesis  genus  coli  paterentur.  Sed  quum  Livius  Andronicus  primus  Graecas 
docuisset  fabulas,  ludosque  inconditos  in  artem  vertisset,  Juventus  Romana,  ne  patrium  ludi- 
crum  periret,  „histrionibus  fabellarum  actu  relieto"  (Liv.),  iterum  ad  antiquum  institutum  re- 
diit:  „ipsaque  inter  se  more  antiquo  ridicula  intexta  versibus  jactitare  coepit;  unde  exodia 
postea  appellata  sunt ,  consertaque  fabellis  potissimum  Atellanis  3)tC.  Quas  Atellanas  ncstrae 
commentationi  alienas  ut  silentio  omittamus,  statim  ad  exodia  illa  perscrutanda  transeamus. 

Qualis  hujus  generis  satirarum  natura  et  indoles  fuerint,  e  Livii  verbis:  „ antiquo  more 
ridicula  intexta  versibus"  clarissime  apparet;  quare  iis  eadem  et  sententiarum  etnumerorum 
ratio,  quae  satiris  supra  descriptis  inerat,  attribuenda  est.  Nomen  ipsum  a  Graecis  profectum 
est,  quod  Latine  per  vocem  „exitus"  vertendum  est.     Hoc  sensu  proprio  exodium  nihil  aliud 


1)  Liv.  VII.  2.  §  11. 

2)  Euanthius,  de  Trag.  et  Com.,  ed.  Lindenbroch   pg.  45. 

3)  (Liv.  "VII.  2).  —  Valer.  Max.  II.  4,  4.:  „Ludi  Atellani  ab  Oscis  acciti  sunt:  quod  genus  delectationis 
Italica  severitate  temperatura,  ideoque  vacuum  nota  fuit".  —  cf.  etiam  Cic.  epist.  ad  Famil.  VII.  1.  —  Sueton. 
vit.  Neron.  cp.  XXXIX.  —  Tacit.  Annal.  IV    cp.  14. 

est,  nisi  ludus,  qui  alium  sequitur.  More  Graeco  haec  exodia  locum  post  tragoedias  pera- 
gendas  aptissimum  tenebant.  Nam,  ut  Scholiastae  ad  Juvenal.  Sat.  III.  175  verbis  utamur- 
„exodiarius  apud  veteres  in  fine  ludorum  intrabat,  quod  ridiculus  foret  :  ut  quidquid  lacrimarum 
atque  tristitiae  coegissent,  ex  tragicis  affectibus  hujus  spectaculi  risus  detergeret *)  ".  Cui 
Scholiastae  quin  fidem  habeamus,  Livius  non  vetat,  quum  „exodia  fabeliis  potissimum  Atel- 
lanis  conserta  fuisse"  expresse  dicat.  Neque  causae  desunt,  ex  quibus  exodia  cum  Atellanis 
commode  conjungi  potuisse,  intelligendum  est.  Atellanae  enim  erant  fabellae  argumenti  bre- 
vioris,  quapropter  iis  illa  exodia,  sine  dubio  atellanis  non  longiora,  accommodissime  adjungi 
poterant.  Altera  causa,  cur  exodia  cum  Atellanis  conjungebantur,  ex  Livii  verbis  erui  po- 
test,  quibus  utrumque  genus  lud  rum  a  juvenibus  Romanis  peractum  esse  narratur,  quam  ob 
rem  iterum  hi  ludi,  quos  iidem  faciebant  actores  (Romani  liberi),  commode  conjungi  poterant, 
ita  tamen,  ut  non  confunderentur,  sed  utrumque  genus  suam  ipsius  naturam  retineret:  exodium 
fortasse  fuit  canti  cum  ridiculum  2). 

Quaeritur  denique,  quomodo  exodia  fabeliis  Atellanis  conserta,  utrum  singulorum  diver- 
biorum  fini,  an  semel  extremae  fabulae  adjuncta  fuerint.  Hac  de  quaestione  viri  docti  jam 
multum  inter  se  concertarunt ,  sed,  quum  ne  unum  quidem  scriptorum  testimonium  afferri 
possit,  quo  ea  ad  liquidum  perducatur,  missam  faciamus,  et  potius  ad  alterum  genus  satirae 
didacticae,  quam  supra  diximus,  perscrutandum  transeamus,  cujus  princeps  Ennius  est. 


Periodus    II. 

(Satira  didactica). 


Natura  satirae  didacticae  ex  ipsa  satirae  origine  (Liv.  VII.  2)  optime  patet.  Nam  quum 
de  certo  argumento  non  ageretur,  sermones  ex  vita  vulgari  petebantur,  aequales,  quorum 
mores  non  placerent,  perstringebantur  et,  quum  mores  mala  castigando  non  magis,  quam 
bona  laudando  emendentur,  etiam  ii,  qui  laude  digni  esse  viderentur,  laudabantur.  Cave 
igitur  putes,  a  satira  antiqua  omnia  aliena  esse,  quae  non  ad  hominum  mores  perstringen- 
dos  pertineant.  Jam  Ennium  in  satiris  laudes  Scipionis  cecinisse,  fragmentum  quoddam,  a 
Nonio  ex  lib  III.  satirarum  nobis  traditum,  testatur:  „Testes  sunt  Lati  campi,  quos  gerit 
Africa  terras  politos'',  quae  verba  sine  dubio  ad  Scipionem  Africanum  laudandum  spectant. 
Et  quemadmodum  satirarum  Ennianarum  tituli  „Hedypathetica'1  et  „Epicharmus"  ad  luxuriam 
et   philosophorum   perversitatem   referendi  sunt,    ita,    quae  aliae  inscriptiones  memorantur, 


1)  Juv.  sat.  VI.  71:    „Urbicus  exodio  risum  movet  Atellanae 

„Gestibus  Autonoès". 
3)  Apud  Sueton.  in  Ga!b.  „Atellanum  canticum"  haud  dubie  de  exodio  intelligendum  est,  quum  in 
Atellanis  aliud  caiiticum  fuisse  a  nullo  scriptore  doceamur. 

,,Praecepta"  et  „Protreptica",  poetae  consilium  indicant  piane  diversum  ab  ea  poesi,  quae 
nunc  quidem  „satirica"  vocatur.  —  Sed  quum  in  vituperationem  magis  inclinet  animus  hu- 
manus,  quam  in  laudaMonem,  minime  mirum  est,  irrisionem  et  dicacitatem  in  satiris  inox 
praevaluisse,  et  Lucilio  auctore  consilium  primarium  hoc  fuisse,  ut  „vitia  generaliter  car- 
pantur,  universorum  delieta  corripiantur ,  pessimus  quisque  describatur,  cujuslibet  peccata 
moresque  reprehendantur  x)".  Quod  consilium  poetae  satirici  ita  exsecuti  sunt,  ut  virtutis 
praestantiam  raro  argumentis  et  ratiocinationibus ,  ut  morum  doctores  solent,  sed  vitiorum 
foeditate  et  turpitudine  proponendis  lectores,  non  severo  praeceptoris  vultu,  sed  ludo  quodam 
amabili  docerent,  ejusque  studium  commendarent,  morum  stultitiam  et  vitae  turpitudinem 
gravissime  interdum,  sed  facetiis  interspersis ,  notarent,  improbos  et  nefarios  omnium  odio 
exponerent. 

Vis  igitur  satirarum  Ennianarum  non  tam  irridendo  et  increpando,  quam  ludendo  et 
monendo,  imo  etiam  laudando  exprimitur;  vis  contra  Lucilianarum  in  maledicentia  et  dica- 
citate  posita'  est,  quibus  vitia  oujusvis  generis  et  homines  iis  cantaminati  nominatim  per- 
stringuntur;  quapropter  etiam  nonnulli  nomen  „satirae"  non  a  „satura  lance'',  sed  a  „saturo" 
deducendum  esse  facete  putarunt,  quod  (vini)  satur,  i.  e.  ebrius,  in  convicia  et  crimina  ho- 
minum  libere  ac  mordaciter  invadat  2). 

Duplex  autem  genus  satirarum  Lucilianarum  discernendum  est:  unum  urbanum  et  jocosum, 
quod  a  vate  Venusino  maxime  excultum  est;  alterum  acre  et  severum,  quo  Lucilii,  Juvenalis, 
Persii  ira  se  armavit 3). 

Natura  et  indole  satirae  et  Ennianae  et  Lucilianae  cognitis,  etiam  de  forma  aliquot 
disseremus.  —  Ex  satiris  ipsis  vel  ex  earum  fragmentis  maximam  iis  inesse  varietatem 
argumenti  et,  antiquissimis  quidem,  sermonis  ac  metrorum,  clarissime  apparet.  In  omnibus 
enim  satiris  antiquis  usque  ad  Horatium  diversa  reperies  metra,  vel  versus  heroicos,  vel  tri— 
metros  jambicos,  vel  tetrametros  jambicos  et  trochaicos —  versus  octonarios —  quadratos4). 
Lucilius  quoque,  qui  „in  satira  primus  insignem  laudem  adeptus  est",  varia  adhibuit  metra, 
quum  ex  ejus  satirarum  reliquiis  liqueat,  non  omnes  earum  libros  metro  heroico,  verum  etiam 
jambico  et  trochaico  compositos  esse.  Horatius  vero,  Juvenalis,  Persius,  qui  Lucilium  secuti 
sunt,  solo  metro  heroico  usi  sunt.  —  Quod  deinde  ad  sermonem  in  universum  attinet,  sati- 
rarum principes  antiqui  sola  metrorum  varietate  carmina  sua  condiderunt  5),  Terentius  Varrò 
autem  in  iis  sermonem  poeticum  cum  pedestri,  (Graecum  cum  Latino)  miscuit,  id  quod  ex 


x)  Isidor.  orig.  Vili    e.  7,  pg.  1018,  in  corp.  auct,  Latin-,  ed.  1595.  —  Hoc  ex  Consilio  intelligas,  cur 
Lucilius  „novae  satirae  inventar '•  dicatur. 

2)  Isidorus:  „...,  aut  a  saturis  nomen  saturae  dietimi,  qui  multa  habent;  vel  ob  ea,  quae  per  vinolen- 
tiam  dicunt,  ut  ebrii."  —  cf.  illud  Pindaricum:  „®uQaa'Aéa  nugà  xQtjTìjgi  cpwvà  yiyvsrcu." 

3)  Lucilius,  Horatius,  Persius  maxime  perstringunt  Romanos  tum   viventes;  Juvenalis  contra  prsecipue 
mortuos  versibus  contumeliosis  lucerat.    cf.  ejus  Sat   I.  170  sq 

*)  cf.  Casaub.  I.  1.  IL  2,  pg.  193. 

5)  Diomedes  III.  pg.  482:  „  Olim  carmen,  quod  ex  variis  poematibus  constabat,  satira  dicebatur,  quale 
scripserunt  Pacuvius  et  Ennius," 

his  verbis  Quintiliani  (J.  0.  X.  1)  intelligi  potest:  „Alterum  illud,  etiam  prius  satirae  gefltiS,. 
quod  non  sola  carminum,  sed  etiam  orationis  varietate  mixtum  condidit  Terentius  Varrò,  vir 
Romanorum  eruditissimus  ".  • 

Natura  et  forma  satirae  Romanae  expositis,  haec  venia  nobis  detur,  ut  defìnitionem 
Casauboni,  qui  ceterum  de  satira  Romana  describenda  optime  meritus  est,  mancam  repro-4 
bemus.  Quis  enim  non  intelligit,  hunc  virum,  quum  (1  1.  pg.  258.)  satiram  „scriptionem 
prosa  versuque  mixtam,  qua  varia  argumenta  tractentur"  adumbret,  satiram  Ennianam  et 
Varronianam  cum  Luciliana  temere  confudisse  et  nominis  potius  vim  et  etymologiam,  quam 
carminis  naturam  respexisse,  quum  illa  defìnitio  satiris  quidem  Ennianis  et  Varronianis,  minime 
vero  Lucilianis  conveniat  et  satirae  finis,  qui  ad  ejus  naturam  cognoscendam  multum  affert, 
ne  una  quidem  voce  in  ea  memoretur.  Rectius  igitur  satiram  ita  definies  :  „Satira  est  Car- 
men, quod  in  primordiis,  oratione  aut  mere  poetica  aut  mixta  et  metris  variis  adhibitis,  ad 
res  diversas  ex  vita  vulgari  petitas  et  ad  utilitatem  communem,  plerumque  vero,  facetiis 
interspersis,  ad  mores  hominum  emendandos  spectabat;  postero  autem  tempore,  et  oratione 
sola  poetica  et  metro  uno  accuratius  observatis,  in  vitia  cujusvis  generis  et  in  homines,  iis 
contaminatos ,  acerbe  ac  licenter  invehebatur,  quo  homines  vitiosi  ad  virtutem  exercendam 
revocarentur"  —  Quae  descriptio  totum  genus  satirarum  amplectitur  et  verbis  Diomedis  recta 
comprobatur:  „  Satira  est  Carmen  apud  Romanos,  nunc  quidem  maledicum,  et  ad  carpenda 
hominum  vitia  archaeae  comoediae  charactere  compositum,  quale  scripserunt  Lucilius, 
Horatius  et  Persius.  Sed  olim  carmen,  quod  ex  variis  poematibus  constabat,  satira  dicebatur, 
quale  scripserunt  Pacuvius  et  Ennius". 

Jam  restat,  ut  singulos  poetas  satirae  et  Ennianae  et  Lucilianae  paucis  recenseamus, 
ac  quidem  eo  Consilio,  ut  poetarum  satiricorum  veram  indolem  perspectam  habeamus,  et  ea, 
quae  de  satirae  natura  et  forma  adhuc  disputavimus .  exemplis  comprobemus. 

Q   Ennius,  qui „  primus  amoeno 

„Detulit  ex  Helicone  perenni  fronde  coronam 
„per  gentes  Italas  hominum,  quae  clara  lucerete '', 
non  modo  carminis  Romanorum  heroici  poetarumque  tragicorum,  sed  etiam  Horatio  teste2), 
satiricorum  parens  est.  Sed  quum  ejus  carmina  epica  et  tragica  commentationi  nostrae 
aliena  sint,  iis  omissis,  statim  ad  carmina  satirica  perscrutanda  transeamus,  quorum  libri  IV. 
a  Porphyrione  (ad  Hor.  Sat  1.  10.  46)  laudantur,  quorum  vero  librum  VI^  Donatus  (ad 
Terent.  Phorm.  II.  2,  25)  memorat,  nisi  librariorum  error  IV  in  VI  mutaverit.  Harum 
satirarum  singularum,  quas  singuli  libri  comprehendisse  videntur,  quum  a  scriptoribus  hi 
plerumque,  non  illae,  memorentur,  qualis  fuerit  natura  propria  et  singularis,  ex  perpaucis 
earum  fragmentis,  quae  supersunt,  non  satis  intelligi  potest;  attamen  illarum  universa  et 
generalis  ratio  ex  iisdem  majore  minoreve  cum  certitudine  fortasse  apparet.  Reliquiae  enim 
satirarum,  quas  ex  Gellio  II.  29;  XVIII.  2;  ex  Servio  ad  Virgil.  Aen.  XEÌ.  1*21;  ex   Nonio 


1)  Lucretius  I.  118  sqq. 

2)  Hor.  Sat.  I.  10,  66. 

sub.  voce.  ,,obstringillare{',  „politiones",  ,,criminat",  ex  aliis  grammaticis  collegerunt  Columna, 
Merula,  Casaubonus,  nos  satis  edocent,  satiras  Ennianas  res  varias x),  graves,  serias,  joculares, 
scurriles,  nec  non  acerbas  esse  complexas,  quibus  bona  Consilia,  utilia  praecepta  hominibus 
dantur,  interdum  etiam  hominum  vitia  perstringuntur ,  hominesque  ipsos  ad  virtutem  exer- 
cendam  revocantur.  Etiam  laudes  (Scipionis)  satiras  Ennianas  continuisse,  optime  conjicit 
Gerlachius2),  cujus  sententiam  jam  supra  laudavimus.  Omnino  poeta  non  tam  to  iXsyxTixóv, 
tò  óiaGvqeiv ,  %à  yeXoiàt,eiv  sibi  proposuisse ,  quam  de  variis  rebus,  ad  communem  utilitatem 
spectantibus  et  interdum  forsan  de  stultitia  et  improbitate  hominum,  dramatica  saepe  ratione 
seu  dialogi  forma  adhibita,  egisse,  hominesque  vitiosos  etiam  risisse  videtur.  Quod  quidem 
postremum  consilium  neque  proprie  secutum  esse  Ennium,  neque  satiras  ejus  inde  nomen 
accepisse,  Diomedes  grammaticus  (1.  1.  III.  pg.  482)  hisce  verbis  testatur:  „01im  carmen» 
quod  ex  variis  poematibus  constabat,  satira  vocabatur,  quale  scripserunt  Pacuvius  et  Ennius". 
Sed  non  solum  rerum,  verum  etiam  metrorum  varietatem  in  satiris  Ennianis  reperies.  Ex 
iis  enim,  quae  supersunt,  fragmentis,  Ennium  non  solum  in  satirarum  libris  diversis,  verum 
etiam  in  eodem  libro  metra  diversa ,  hexametros  heroicos  3) ,  trimetros  jambicos ,  quadratos, 
alios  inter  se  sine  ullo  ordine  et  lege  miscuisse,  intelligi  potest. 

Sermo  Ennianus  gravis  quidem,  sed  altius  non  assurgens  et  saepenumero  parum  accu- 
ratus  est,  quamquam  „non  discedit  a  more  communi  verborum  4)  ".  Linguam  Latinam  plu- 
rimis  nominibus,  ex  lingua  Graeca  et  dialectis  Italicis  petitis,  ditasse  Ennium,  Horatius  Ep. 
11.  3.  56  sqq.  testatur: 

„ Cum  lingua  Catonis  et  Enni 

„Sermonem  patrium  ditaverit  et  nova  rerum 
„  Nomina  protulerit  ''. 
Ciceronem  ipsum  ex  verborum  et  locutionum  magno  thesauro  Enniano  hausisse,  Seneca 
(ap.  Geli.  N.  A.  XII    2.)  hisce  verbis  affirmat:     „Apud  ipsum  quoque  Ciceronem  invenies 
etiam   prosa  oratione   quaedam,    ex  quibus  intelligas,    illum  non   perdidisse  operam,   quod 
Ennium  legit".  —  Ennium  secutus  est 

Pacuvius,  cujus  satirae,  quum  ne  fragmenta  quidem  nobis  tradita  sint,  caligine  qua- 
dam  premuntur;  sed  eas  Ennianis  simillimas  fuisse,  ex  Diomedis  jam  laudato  testimonio : 
,,....  quale  scripserunt  Pacuvius  et  Ennius",  intelligi  potest.  Itaque  de  his  fere  idem,  quod 
de  Ennianis,  fortasse  dicendum  est,  quapropter  eas  silentio  omittamus. 

Cum  satira  Enniana  cognata  est  Varroniana  non  tam  forma,  quam  varietare  rerum, 
de  quibus  in  iis  agitur. 


*)  Quintil.  J.  0.  IX.  2.  36:    „..-.  sed  formas  quoque  fingimus  saepe,  ut  famara  Virgilius,  ut  volupta- 
tem  et  virtutem  ......  ut  mortem  ac  vitam,  quas  contendentes  in  satira  tradit  Ennius". 

2J  Gerlach.  proleg.  ad  Lucil.  pg.  CU. 

3)  Hexametri  Enniani,  sive  versus,  quos  ipse  „longos"  (Atil.  Fortun.  II.  8.  2)  appellavit,  neque  niaje- 
statem  et  elegantiam  hexametri  Virgiliani,  neque  levitatem  et  concinnitatem  Ovidiani  habent.  —  cf.  Ovid. 
Trist.  II.  424. 

4)  Cic.  orat.  11. 

M.  T.  Varrò  enim  non,  ut  Ennius,  oratione  ligata  sola,  sed  ligata  simul  ac  soluta  acini- 
bita,  satiras  conscripsit,  adeoque  novum  satirae  genus  condidit.  Quam  sermonis  varietatem 
fragmenta  testantur,  docetque  Quintilianus  J.  0.  X.  1  95:  „Alterum  ....  satirae  genus,  sed 
non  sola  carminum  (se.  sed  etiam  sermonis)  varietate  mixtum  condidit  M.  T.  Varrò".  Jam 
quaeritur,  quonam  auctore  hoc  novurn  genus  condiderit.  Cicero  eum  in  satiris  conscribendis 
Menippum  Gadaranum ,  philosophum  Cynicum ,  qui  „  GrzovóoysXoup  *)  "  olim  inter  Graecos 
floruit,  imitatum  esse  affirmat,  quum  eum  in  Academicarum  libro  I.  2  haec  dicentem  faciat: 
„Et  tamen  in  illis  veteribus  nostris,  quae,  Menippum  imitati  non  interpretati  quadam  hilari- 
tate  conspersimus ,  multa  admixta  ex  intima  philosophia,  multa  dieta  dialectice:  quae,  quo 
facilius  minus  docti  intelligerent,  jucunditate  quadam  ad  legendum  invitati,  in  his  ipsis  anti- 
quitatum  prooemiis  philosophice  scribere  voluimus,  si  modo  consecuti  sumus".  —  Quibus 
ex  verbis  momenta  philosophica  satirarum  Varronianarum  maxime  ex  fontibus  Graecis  manasse, 
rationem  vero  dicendi  piane  vernaculam  esse  intelligere  poteris.  —  Etiam  Gellius  N.  A.  II* 

18.  §  7.  de  illa  imitatione   hoc  testimonium   perhibet:    „ ille   Menippus,   cujus   libros 

M.  Varrò  in  satiris  aemulatus  est:  quas  alii  Cynicas,  ipse  appellai  Menippeas".  Quae 
appellatio  posterior,  apud  grammaticos  frequens,  viros  nonnullos,  historiae  minus  peritos, 
Varronem  Menippi  fuisse  familiarem  sive  discipulum  putantes  fecit:  quos  jam  Probus  (ad 
Virg.  Eclog.  VI.  v.  31)  hisce  verbis  refellit:  ,,Varro  Menippeus  non  a  magistro,  cujus  aetas 
longe  praecesserat,  nominatus,  sed  a  societate  ingenii,  quod  is  quoque  omnigeno  carmino 
satiras  suas  expoliverat".  Sed  Probus,  illorum  errorem  refutans,  ipse  multo  gravius  peccat, 
quum  etiam  Menippum  satiras  scripsisse,  easque  pari  varietate  carminis  condidisse  putet. 
In  inscriptionibus  enim  libellorum  Menippeorum,  quas  apud  Athenaeum  et  Diogenem  reperies, 
nulla  profecto  satira  enumeratur.  Praeterea  etiam  Menippus  non  carmina,  ab  ipso  composita, 
sed  aliena,  ex  poetis  notissimis,  Homero  potissimum  atque  Euripide,  petita  scriptis  suis  insc- 
ruerat;  quam  ob  rem  nemo  unquam  veterum  inter  poetas  eum  numeravit.  Varrò  contra 
carminibus,  quae  ipse  composuerat,  satiras  conspersit,  quas  hanc  ob  causam  Cicero  (Acad* 
quaest.  I.  3)  „poemata",  eaque  „  va  ri  a  et  elegantia"  vocat.  Sed  jam  quaeritur,  cur 
satirae  Varronis  „Menippeaeu  dicantur  Hanc  quaestionem  nobis  respondeat  Casaubonus 
(li  1.  pg.  208):  „Menippeae  a  Varrone  dictae  sunt  satirae  suae,  non  quia  prosam  eum 
versu  eodem  modo  miscuerunt,  sed  propter  simile  quoddam  jucunditatis  temperamentum,  in 
materia  non  dissimili:  ut  non  abs  re  utrumque  hunc  auctorem  ùnovóoysXoiov ,  et  scripta 
amborum  philosophiam  ludentem  sit  aliquis  nuncupaturus  2)" 

Sed  haec  hactenus.  Inspiciamus  nunc  propius  naturam  et  indolem  satirae  Varro- 
nianae.  —  Ex  fragmentis,  quae  supersunt,  Varronem  res,  non  solum  ex  litteris,  sed  etiam 
ex  vita  vulgari  petitas,   salse  et  interdum  acerbe  descripsisse  apparet:   inprimis   philosophos 


J)  Strabo  VII.  99:  „  Tà  <fà  ptflia  avrov  noXXov  xaiccyéXmos  yétuei. 

2j  cf.  Alex.  Riese:    „Ueber  bte  Sveltite!  SBanontìdjer  ©aitrett"  (In  symbolis  philol.  Bonnens,  ete.  — 
fase   poster.  —  Lips.  ap.  Teubner  1S60). 

Graecos1),  Àcademicos,  Epicuraeos,  Stoicos,  qui  Varronis  aetate  Romam  confluxerunt,  eorum- 
que  dogmata  perstrinxit.  Nam  quum  Varrò  cives  suos  litteris  philosophicis  justis  ac  veris, 
quarum  incrementa  in  Latio  nondum  valida  erant,  neque  a  multis  fovebantur,  initiaturus 
esset,  hoc  ita  exsequi  studuit,  ut  singularum  sectarum  singula  placita  examinaret,  eaque  non 
sine  cavillatione  illustraret  simul  et  facete  perstringeret.  Neque  haec  ratio  falsa:  quum  ad 
rudiora  ingenia  studiis  liberalioribus  concilianda  et  ad  rerum  gravissimarum  cognitionem 
tamquam  praeparanda  nib.il  aptius  esse  posset. 

Sed  quemadmodum  philosophos  vel  potius  eorum  dogmata  ridicula  et  perversa  facetiis 
salsis  semper  petebat,  ita  „canae  Veritatis,  Atticae  Philosophiae  alumnae2)"  vindicem  aequum 
ubique  se  praebet,  ejusque  studium  utile  bisce  verbis  ipse  (tvsqì  °EóeaficcTcov  frag.  i.  et  2.) 
probat:  ,,Si,  quantum  operae  sumpsisti,  ut  tuus  pistor  bonum  faceret  panem,  ejus  duodeci- 
mam  philosophiae  dedisses,  ipse  bonus  jam  pridem  esses  factus".  Veram  igitur  philosophiam 
ad  vitae  utilitatem  pertinentem,  a  perversitatibus  et  ineptiis  philosophorum  defendere,  eamque 
sincerarci,  non  gravi  aut  difficili,  sed  lepido  festivoque  eloquio  usus,  animis  civium  etiam 
minus  eruditorum  injicere  studuit. 

Sed  non  solum  de  philosophia,  sed  etiam  de  mythologia  3) ,  historia  4) ,  grammatica  5) 
poetica  6),  ritu  sacrorum  7),  omnino  de  omnibus  rebus,  ex  quarum  cognitione  cives  utilitatem 
aliquam  percepturos  esse  putabat,  Varrò  in  satiris  egit.  Itaque  etiam  vitia  vitae  vulgaris 
acerbissime  castigavit  :  ac  quidem  nulla  vitia  acrìus,  quam  avaritiam  8)  et  luxuriam  9J,  quae 
tunc  temporis  in  diem  magis  magisque  per  totam  rempublicam  grassari,  eamque,  prisca 
morum  simplicitate  et  severitate  sublata,  turbare  et  conquassare  coeperunt,  Varrò  insectatus 
est.  —  Attamen  Varrò,  quantumvis  in  vituperationibus  et  conviciis  versatus  sit,  etiam  lauda- 
tiones,  quas  satiris  Ennianis  proprias  esse  supra  diximus,  satiris  suis  immiscuit,  quae  sententia 
comprobatur  satira  „Parmenio"  inscripta,  ubi  in  fragm.  13.  leges:  ,,Dimittis  acres  pectore 
curas  cantu  castaque  poesi",  quibus  verbis  laudes  Musarum  eum  dixisse  optime  conjicit 
Casaubonus  ;  et  satira  *,tisqì  fAs&i]gu    inscripta,  ubi  in  fragm,  6,  Varrò  vinum  hisce  verbis  canit: 

„Vino  nihil  jucundius  quisquam  bibit, 

,,  Hoc  aegritudinem  ad  medendam  invenerunt? 

„Hoc  hilaritatis  dulce  seminarium, 

„Hoc  continet  coagulum  convivia". 


1)  cf.  Eumenid.  fragm.  22.  et  30;  satira  „neqì  tìjayayrjg"  inscript. 

2)  Eumenid.  fragm.  29. 

8)  cf.  Sat.  inscriptit:    „  Hercules  Tuam  Fidem,  —  neqi  éljayojyrjg,  —  Marcipore,  —  Prometbei  Liberi". 

4)  neql  ysQovzodidaaxdhov ,  —  neqì  él-ayùryijg ,    —  zov  nazqòg  zò  ncudiov,    —  neql  nai&onoitag ,   — 
Serrani,  —  7ic^»i  'jQxaiQ{ffi,wut 

5)  fragm.  Pappi  aut  indigenae;  Parmen.  fragm.  15. 

6)  Bimarci  fragm.  25.,  Parmen    fragm.  14. 

7)  innoxvojv,  —  -ntqì  xeqavvov ,  —  ttsqì,  ^fwv  àuayyoiffems ,  —  Pseudolus  Apollo,  —  Sexagestis, 

9)  àv&Qconónofog,  —  tisqì  ytvsS-haxrjs,  —  neqi  (pùXaqyvqtag, 
9)vAfifxov  fiftgstg,  —  ntgì  {ié9rig,  —  cf.  Geli.  N.  A.  VII.  16. 

Alia  exempla  laudationum ,  quorum  numerus  haud  perparvus  est,  afferre  longius  est, 
praesertim  quum  memorata  ad  sententiam  nostram  comprobandam  jam  sufficiant. 

Si  ea,  quae  adhuc  de  natura  satirae  Varronianae  disputavimus,  paucis  concipimus,  appa- 
rebit,  Varronem  id  secutum  esse,  ut  civium  animos  a  pravis  et  perversis  studnY,  quibus  se 
tradiderant,  avocaret  et  ad  veram  vitae  rationem  et  illam  morum  severitatem,  qua  sola 
respublica  servari  posset,  revocaret,  ita  ut  ejus  satiras  finem  secutas  esse  moralem,  optimo 
jure  contendi  possit. 

De  natura  harum  satirarum  hactenus.  Jam  restat,  ut,  priusquam  quaestioni  Varronianae 
finem  imponamus,  de  metris  versuum,  quos  orationi  pedestri  intexuit,  pauca  dicamus, 
Quorum  varietas  magna  fuisse  videtur,  quuro  praeter  trimetros  jambicos,  quibus  Varrò  sae- 
penumero  usus  est,  etiam  scazontes,  choliambi,  tetrametri  trochaici,  dimetri  et  tetrametri 
anapaestici,  versus  heroici,  metra  elegiaca  reperiantur;  praeterea  fortasse  etiam  alia  metra 
reperies. 

Varronem  complures  imitati  sunt  poetae,  quos,  etsi  in  historia  satirae  non  magnam  sibi 
compararunt  celebritatem,  tamen  paucis  recensebimus. 

Julianus  Apostata imperator  (sermone  Graeco  adhibito)  in  libello,  ,,Caesares *)"  inscripto, 
priores  omnes  imperatores  perstrinxit;  tum  in  satira,  cui  ^Miaonmyoìv^  (i.  e.  barbae  osor) 
titulus  est,  mores  et  vitam  Antiocbiensium,  quibus  propter  barbae  amorem  et  cultum  ludibrio 
erat,  quam  acerbissime  castigavit.  Utrumque  Juliani  opusculum,  carminibus  oratione  pedestri 
interjecta,  Menippeum  aliquid  redolet.  —  Secundum  locum  tenet 

L.  Annaeus  Seneca,  qui  in  satira  lepidissima,  „à7toxoXoxvvT(ù(fi<;"  inscripta,  Clau- 
dium  Caesarem  mortuum,  quippe  qui  cucurbita  venenata  periisse  putaretur,  non  inter  Deos, 
sed  inter  cucurbitas  relatum  esse  confinxit 2).  Itaque  Seneca  libellum  suum  neque  satiram, 
neque  ccnofrécoGiv,  sed  àjioxoXoxvwwtibv  3)  facete  inscripsit.  Sed  quum  hoc  opusculum  in 
unam  certam  personam  vel  rem  compositum  sit,  iyrico  potius  generi  poesis,  quam  satirae 
Varronianae,  quippe  quacum  non  indole,  sed  forma  sola  sit  cognata,  adnumerandum  est  — 
Eodem  fere  tempore 

T.  Petronius  Arbiter4)  libros  suos  „  Sa  tir  icori"  composuit,  quorum  permagna 
fragmenta  supersunt.  Ex  quibus  poetam  amores  Encolpii  cujusdam  libertini,  narrando  mores 
corruptos  suae  aetatis,  avaritiam  praecipue,  luxuriam,  superbiam,  alia  vitìa,  discordias  bella- 
que  civilia  procreantia,  acerbissime  castigasse  apparet.  Quod  Petronii  opus  „Satiricon" 
parvis  epigrammatis  satiricis,  magno  quodam  carmino  epico  de  bello  civili,  descriptione  faceta 


1)  In  codicibus  antiquis  non  5,Caesares",  sed  ,,  Symposium"  inscribitur. 

2)  ef  Juvenal.  Sat.  VI.  620  sqq. 

3)  Derivand.  a  xoXvv&tj,  att.  xoàwt»?,  i.  e.  cucurbita,  quacum  homines  inepti  comparar!  solebant. 

4)  Cave  putes,  hunc  Petronium  eundem  esse  atque  illum  Petronium,  qui  Tacit.  Anna!,  XVI.  18  memoretur- 

convivii  Trimalchionis  divitis  maxime  excellit.  Ceterum  paucis  quidem  sed  aptissimis  verbis 
naturam  „Satiricon"  Lipsius  doctissimus  describit,  quum  iis  „puram  impuritatem"  inesse 
dicat x). 

Marcianus  Mineus  Felix  Capella  conscripsit  satirarum  libros  novera, 
quorum  duo  priores  philologiae  àrtod-scùGiv,  sive  fabulam  de  nuptiis  philologiae  et  Mercurii, 
reliqui  vero  septem,  stilo  horrido  et  sublimitatis  affectatione  deformes,  artium  liberalium  quae 
dicuntur,  grammaticae,  dialecticae,  rhetoricae,  geometriae,  arithmeticae,  astronomiae,  musicae 
laudes  ac  praecepta  continent. 

Anicius  Manlius  Torquatus  Severinus  Boethius,  omnium  suae  aetatis  poe- 
tarum  princeps,  a  Theodorico  rege  in  carcererò  conjectus,  libros  quinque  de  consola- 
tone philosophiae  conscripsit,  quibus  gravissimos  dolores  sibi  ipse,  ut  ita  dicam, 
divinitus  levavit.  Forma  enim  dialogi  et  oratione  partim  pedestri ,  partim  poetica  adhibitis, 
in  iis  de  benigniate  providentiaque  divina  et  de  virtute  sola  beatifica  agitur,  ita  ut  hoc 
opusculum,  tam,  argumento,  quam  stilo  praeclarissimum,  propter  formam,  nequaquam  vero 
propter  argumentum  inter  satiras  Varronianas  recipiendum  sit. 

Postero  tempore  jam  multi  poetae  satiras  Varronianas  composuerunt,  quorum  memoratu 
digni  sunt: 

P.  Cunaeus,  qui  satiram  Varronianam,  „Sardes  Venales"  inscriptam,  in  omnes,  qui 
inepte  eruditi  erant,  homines  sibi  aequales  composuit,  eosque,  quaecumque  sermone  verna- 
culo  scripserant,  pueris  ancillisque  a  lacu  redeuntibus  offerentes  descripsit.  —  Simili  modo 

Justus  Lipsius  satiram  conscripsit  Varron.  in  criticos  et  poetas  inertes,  cui  „Somnii" 
nomen  trìbuit.     Neque  omittendus  est 

Dan.  Heinsius,  qui,  orationem  prosam  cum  Carmine  miscens,  libellum  edidit  hoc  titulo: 
„Hercules  tuam  fidem,  sive  Munsterus  Hypobolimaeus,  i.  e.  satira  Menip- 
pea  de  vita,  origine  et  moribus  Casparis  Scioppii%t. 

Praeterea  a  scriptoribus  jam  multi  poetae  satirici  passim  memorantur.  Sed  quum  eorum 
fragmenta  perparva  ad  naturam  et  formam  satirae  illustrandas  minimum  afferant,  silentio 
eos  omittamus,  et  potius  ad  tertium  satirae  genus  describendum  transeamus.  Itaque  illi 
satirici  recensendi  erunt,  „a  quibus  generaliter  vitia  carpuntur,  ut  Flaccus,  Persius,  Juve- 
nalis,  alii 2)  ". 


*)  Adjectivum  („pura")  de  Petronii  stilo,  substantivum  vero  (j,impuritas")  de  argumento  obscoeno 
intelligendum  est. 

a)  Isidor.  orig.  Vili.  cp.  7,  pg.  1018.  in  corp.  auct.  Lai,  ed.  1595, 

18 


1*   V  v  i   O   «I   li   S      III. 

(Satira  maledica). 


C.  Lucilius,  eques  Romanus,  qui  „in  satira  primus  insignem  laudem  adeptus  est')"  a 
compluribus  scriptoribus 2)  satirae  inventor  appellatur.  Sed  quaeritur,  quonani  juie  hoc  fieri 
possit,  quum  jam  supra  satiras  ex  versibus  Saturniis  et  Fescennianis  prodiisse  et  ab  Ennio 
primo  proprium  poesis  genus  excultas  esse  intelleximus.  Res  haec  est  Lucilius  non  satirae 
omnigenae,  sed  certi  cujusdam  generis  inventor  habendus  est.  Duo  jam  genera  sa  tirar  um 
scenicarum  et  didacticarum  Ennianarum,  cognovimus,  quibus  ex  posterioribus,  Lucilio  auctore, 
novum  genus  satirae,  natura  maledica  praevalente3),  prodiit.  Itaque  Dan.  Heinsius  egregie 
admonet.  „  Caute  sunt  legendi  Flaccus  et  Quintilianus,  quum  Lucilii  inventum  Satiram  esse 
voluerint  Non  enim  invenisse  illud,  quamvis  sic  loquantur  veteres,  existimandus  est".  — 
Sed  quum  de  discrimine,  quod  inter  satiram  Ennianam  et  Lucilianam  intercedit,  jam  supra 
satis  disputaverimus ,  nunc  statim  ad  Lucilii  ejusque  sociorum  ingenium  rationemque  scri- 
bendi  transeamus. 

Lucilius  triginta  libros  satirarum  scripsisse  fertur,  in  quibus  non  modo  mores  suae 
aetatis  in  universum  notavit,  sed  viros  quoque  potentissimos  et  nobilissimos4),  si  modo  oppro- 
brio  digni  videbantur,  non  generatim,  sed  nominatim  perstrinxit.  Ex  perpaucis  fragmentis, 
quae  supersunt,  eum  sedecim  Romanos  celeberrimos  acerbissime  castigasse  apparet,  eumque 
etiam  Caecilium,  Terentium,  Pacuvium,  Atticum  poetas  praestantissimos  licenter  notasse, 
Gellius  5)  testatur.  Neque  hoc  mirum.  Lucilius  enim  tempore,  quo  respublica  summa  liber- 
iate utebatur  et  libere  dicendi  licentia  inimicos  prohibuit,  quominus  contumeliae  dolorerà 
poena  graviore  ulciscerentur,  satiras  suas  „charactere  comoediae  archaeae  6)"  composuit,  in 
quibus  vitia,  hominesque  iis  contaminatos  libero  ore  notavit  et  unumquemque  jussit, 

„Hostem  esse  atque  inimicum  hominum  morumque  malorum, 

„Contra  defensorem  hominum  morumque  honorum, 

,,  Commoda  praeterea  patriae  sibi  prima  putare, 

„ Deinde  parentum,  tertia  jam  postremaque  nostra". 
Inprimis  eum  luxuriam  omniaque  vitia  ei  cognata,  quibus  ilio  tempore  nobiles  praecipue 
Romani  magnopere  dediti  erant,  acerrime  insectatum  esse,  clarissime  apparet  ex  fragmentis 
librorum  li.,  IV.,  Vii.,  XI.,  XIII.,  XVIII.     In  libro  I.,  qui  „Deorum  Consilium"  inscriptus 
est,  poeta  superstitionem,  Deorumque  negligentiam  castigasse  videtur. 


»)  Quint.  I.  0.  X.  1.  §  93. 

2;  Hor.  Sat.  I.  10   v.  48  et  66    —  II.   1.  62.  —   Quint.  1.  e.  —  Donat.  de  Trag.  et  Com.   ante  edit. 
Lindenbrochian.     Terentii,  et  in  edit.  Zeuniana  Terentii  (Lips.  1774)  pg.  XXVII. 
3j  Hor.  Sat.  1    10.  3;  Pers    I.  114;  Juven.  I.  165  sqq. 
4)  Hor.  II.  1    69  sq. 

a)  Geli.  N.  A.  XVII.  21:    „Tunc  in  poematis  eorum.obtrectandis  Lucilius  fuit". 
*}  Cic.  Ep.  ad  famil.  XII.  16. 

Sed  non  solum  censurarli  morum,  verutn  etiam  artium  litterarumque  Lucilium  exercuisse 
Scholiastes  ad  Hor.  Sat  I.  IO.  67.  nobis  confirmat,  quum  eum  in  libris  ni.,  IX.,  X.  „poetas 
seniores"  recensuisse  annotet 1).  In  libro  IX.  de  grammatica  et  orthographia  praecipue 
egisse  videtur,  quum  parvum  hujus  libri  fragmentum  descriptionem  nobis  praebeat  descriminis, 
quod  inter  poèma  et  poesin  intercediti  In  libro  V.  oratores  perstringuntur  illi,  qui  Isocratem 
Atheniensem  temere  atque  inepte  eo  tempore  imitabantur  Liber  III.  descriptionem  continet 
itineris  Lucilii,  quam  Porphyrione  teste  Horatius  Sat,  I.  5.  imitatus  est. 

Ex  iis,  quae  adhuc  de  natura  et  indole  satiiae  Lucilianae  disputata  sunt,  rerum  quoque 
varietas,  quam  in  singulis  libris  reperies,  clarissime  apparet;  quapropter  hanc  rem  missam 
faciamus.     Sed  de  forma  ut  aliquot  disseratur,  jam  restat. 

De  oratione  Luciliana  criticorum  sententiae  magnopere  discrepanti.  Fuerunt  enim, 
qui  ei  „simplicem  atque  inaffectatam  jucunditatem"  vindicaverint, ,  Luciliumque  Horatio  ipsi 
praetulerint.  Nihilo  secius  etiam  reprehensores  illi  poetae  non  defuerunt:  inprimis  eum 
vehementer  vituperat  Horatius  Sat.  I.  4.  9  sqq.  : 

„Nam  fuit  hoc  vitiosus:  in  bora  saepe  ducentos, 

„Ut  maguum,  versus  dictabat  stans  pede  in  uno. 

„  Cum  flueret  lutulentus,  erat  quod  tollere  velles; 

„  Garrulus  atque  piger  scribendi  ferro  laborem , 

„Scribendi  recte " 

Et  Sat.  I.   10.  50  sqq  : 

„At  dixi,  fluere  hunc  lutulentum,  saepe  ferentem 

„  Plura  quidem  tollenda  relinquendis  u. 
Horatius,  dum  nimium  popularium  in  antiquos  poetas  amorem  minuere  studet,  Lucilio 
fortasse  plus  aequo  obtrectat,  sed  illa  vitia  non  sine  ullo  jure  notai  Nam  quem,  fragmenta 
satiraium  Lucilianarum  perlegentem,  incondita  orationis  asperitas  et  versus  limatiores  quidem 
Ennianis,  sed  minus  politi  et  comti,  quam  poetarum  aetatis.  Augustanae,  effugient?  Itaque 
Quintilianus,  qui  (I.  0.  X.  1.  §  94)  Lucilium  contra  ista  Horatii  opprobria  fortiter  defendit, 
ut  ab  hoc  dissentiamus,  nobis  persuadere  non  poterit.  —  Praeterea  idem  Horatius  Sat.  I. 
10  20  Lucilium  vituperat,  ,,  quod  verbis  Graeca  Latinis  miscuerit";  et  sane  hoc  parvae 
satirarum  reliquiae  luculenter  comprobant.  Sed  hoc  vifium  tempori  potius,  quam  auctori 
tribuendum  est  Tantum  quidem  inter  omnes  constai,  Lucilium  orationis  venustate  scriptores 
et  veteres  et  aequales  superasse,  atque  omnino  de  lingua  Latina  excolenda  optime  meritum 
esse,  quae  laus  ab  adversariis  ipsis  ei  non  derogatur.  Horatius  (Sat.  I.  10.  65)  fatetur, 
Lucilium  fuisse  limatiorem,  quam  rudis  et  Graecis  intacti  carminis  auctorem  et  quam  poe- 
tarum seniorum  turbam  2).  —  Varrò  (ap.  Geli.  N.  A.  VII.  14.  §  6)  quoque  genus  dicendi 
Lucilianum  gracile  vocat,  cui  subtilitas  quaedam  ac  venustas  insit.  Et  sane  haec  testimonia 
fragmentis  satis  confirmantur.    Nudam  enim  et  velut  incomtam  quidem,  sed  prò  illis  tempo- 


•)  cf.  Geli.  N.  A.  VII    3.  §  28  sq.   -  XVII.  21. 

')  cf.  etiara  Hor.  Sat.  I    4.  8.  —  lì  10.  53.  —  Gic.  de  o'rat.  II.  (3. 

ribus  subtilem  in  iis  reperies  orationem,  quae  neque  nimis  attollitur  umquam,  neque  nimis 
submittitur,  sed  quam  maxime  variatur,  quo  rebus,  tempori,  hominibus  ipsis  accommodetur. 
Quo  factum  est,  ut  omnibus  fere  aequalibus  posterisque  placeret,  non  quod  ex  verborum 
reconditorum  tenebris  et  ex  litterarum  Graecarum  fontibus  plurima  hauserat  nova,  sed  quod 
ipsius  populi  tum  judicia,  tura  ipsum  sermonem  retulerat. 

Sed  quum  omnia  percensere  nostri  consilii  non  sit,  in  iis,  quae  de  Lucilii  oratione 
adhuc  disseruimus,  jam  acquiescendum  est;  sed  restat,  ut  de  me  tris  Lucilianis  nonnulla 
dicamus.  —  Lucilium  primum  prò  horrido  ilio  versu  Saturnio  vers.  daetylicum  in  satiras 
induxisse  1),  verum  etiam  aliis  metris  usura  esse,  inter  omnes  constat.  Metrum  jam  daety- 
licum in  primis  vigiliti  libris  et  in  tricesimo  reperies;  frammenta  libri  XXII.  senarios  jambicos, 
hexametros  dactylicos,  metrum  elegiacum  exhibent.  Liber  XXVI.  totus  ex  tetrametris 
trochaicis  acatalectis  et  catalecticis,  nisi  quod  nonnulli  septenarii  et  octonarii  jambici  insunt? 
liber  XXVII.  ex  versibus  trochaicis  jambicis  at  dactylicis  compositi  fuisse  videntur.  In  libro 
XXVIII.  versus  trochaici,  jambici,  dactylici  mixti  sunt;  in  libro  XXIX.  major  versuum  jam- 
bicorum  numerus  fuisse  videtur,  sed  etiam  eretici,  dactylici,  trochaici  reperiuntur. 

De  metris  Lucilianis  hactenus,  quum  ex  iis,  quae  dieta  sunt,  Lucilium  in  libris  suis  a 
satirae  Ennianae  forma  non  multum  esse  mutuatum,  satis  appareat, 

Horatio  teste  2)  satiras  Lucilianas  complures  poetae,  parum  quidem  prospero  successi!, 
imitati  sunt.  Vates  enim  Venusinus  ante  se  praeter  P.  Ter.  Varronem  Atacinum  „quosdam 
a  1  i  o  s  "  genus  dicendi  satiricum  frustra  expertos  esse  enarrat  ;  quosnam  vero  dixerit,  incertum 
est.  Saevium  quidem  Nicanorem 3)  Lenaeum4),  Albutiura 5)  eodem  fere  tempore,  quo 
Lucilius,  satiras  scripsisse,  ex  scriptoribus  passim  colligi  potest.  Sed  quum  horum  poetarum 
satiris  tempus  non  pepercerit,  de  earurn  natura  disputandum  non  est;  quare  hac  quaestione 
supersedeamus,  et  ad  Horatium  Flaccum  transeamus,  qui  omnes  poetas  satiricos,  ipsum  Lu- 
cilium, supera vit  atque  obumbravit. 

Q.  FI  orati us  Flaccus,  poetarum  Romanorum  princeps,  tempore  fuit,  quo  pudori, 
honestati,  reliquis  virtutibus,  quamvis  a  plerisque  debito  honore  non  afficerentur,  bellum  non- 
dum  aperte  indictum  erat:  homines  virtutem  non  colentes  simulare  eam  saltem  legibus 
publicis  cogebantur.  Quamobrem,  quum  imperator  ipse  vitiis  non  patrocinaretur ,  mores 
hominum  corruptos  erroresque,  qui  legibus  non  teuerentur,  libero  ore  notare  satirarum  scrip- 
toribus licebat.  Quae  quum  ita  essent,  Horatius,  virtutis  Romanae  amicus,  „ ridendo 
dicere   vera",    secum   statuit.     Quod    consilinm   ut    exsequeretur,    satirarum    libros 


*)  Joan.  Lydus   de  Magistratibus  P.  E.  I.   41,   pg.  153,  ed.  Benk.:     „'Piv&wva ,   og  é$cc/*érQoig  f'yoaipe 
■nQtìJTog  xca/MO&iccy,  t|  ov  nQwrog  ha^iòy  rag  àqioQuàg  Aov/.fkiog  6  'Piofj.alog  rjooaxoìg  intaw  éxwfAojdrjGti', 

2)  Hor.  Sat.  1.  1».  46  sqq.  —  Horatius  ìbid.  v.  37  dixit:    ,,haec  ego  ludo'1,  i.  e.  satiras  ego  scribo;  et 

nunc  addit:  ,,Hoc  erat ",  i.  e.  hoc  scribendi  genus  satiricum  erat,  in  quo  ego  melius  Varrone  Atacino, 

frustra  id  experto,  et  quibusdam  aliis  versali  posseni. 

3)  Sueton.  de  illustr.  grammaticis  cp.  5. 

4)  Sueton.  de  iliustr.  grammaticis  cp.   15. 

s)  Varrò  de  re  rustica  IH.  2.  —  cf.  Cic.  Fin.  1.  3:  de  off    II.  14;  Tusc.  Quaest.  V:  37. 

quatuor  conscripsit,  quibus  ipsura  „  satirarum"  quidem  nomen  non  imposuisse,  Cmquius 
in  commentario  suo ,  ex  vetustissimis  codicibus  *)  collecto ,  affirmat  et  comprobat.  —  Pari 
modo  „sermonum  et  epistolarum"  inscriptionem  ab  Horatio  profectam  esse,  quamquam 
ipse  2)  testali  videf.ur,  nullo  tamen  modo  cum  certitudine  dici  potest.  Quam  quidem  vetu- 
stam  esse,  Sidonius  Apollinaris  3)  probat,  qui  varia  Horatii  opera  versibus  complectitur 
et  sic  distinguit: 

,,]STon  quod  per  Satiras,  Epistolarum, 

„Sermonumque  sales,  novumque  Epodon, 

„Libros  carminis  et  poeticam  artem, 

„Phoebi  laudibus  et  vagae  Dianae 

„Conscriptis  voluit  sonare  Flaccus". 
Grammatici  quoque  Horatii  epistolas  et  sermones  memorant;  unde  eum,  qui  illam  in- 
scriptionem probet,  non  vehementer  peccare  apparet.  Falsa  autem  illorum  opinio  est,  qui 
poetam  ipsum  quotuor  libros  uno  nomine  „sermonum"  comprehendisse  affìrment.  Est 
enim  manifestum,  eo  ipso  nomine  Uoratium  et  satiras  et  epistolas  numquam  proprio,  ut  ita 
dicam,  titulo  inscripsisse,  sed  hac  sola  de  causa,  quod  sermoni  i.  e.  orationi  prosae,  quam 
carmini  propiores  *)  essent,  eas  ita  appellatas  voluisse.  Quin  vero  omnibus  illis  libris 
inscriptio  „satirarum'  merito  imponi  possit,  nemo  dubitabit,  qui  id  esse  satirarum  proprium 
quod  multo  misceant  ac  diversa  et  ad  mores  emendandos  spectent,  recordatus  fuerit.  Quam 
opinionem  Scholiastes  ad  Hor.  Sat.  I.  1.  hisce  verbis  confìrmat:  „Sermonum  libri  ideo  dicti, 
quia  vili  sermone  sunt  potius  quam  tumenti,  vel  quia  ad  praesentes  scribuntur.  Epistolis 
enim  ad  absentes  loquimur,  sermone  cum  praesentibus.  Quamvis  igitur  hoc  opus  satiram 
esse  Horatius  ipse  profìteatur,  cum  ait:  „Sunt,  quibus  in  satira"  etc  (Sat  IL  1.  1):  tamen 
proprios  titulos  noluit  ei  accommodari,  hos  duos  libros  primos  sermonum,  posteriores 
epistolarum  scribens". 

Sed  inscriptione  missa,  ad  naturam  et  finem  satirarum  Horatianarum  describendam 
progrediamur.  —  Satirae  Horatianae  maxime  excellunt  urbanitate,  argumenti  praestantia, 
eximia  arte,  qua  poeta  easdem  res  varia  ratione  tractat ,  lectores  «diversis  excursibus  obser- 
vationibusque  vel  delectat  vel  docet  et  suos  ipsius  sensus  sive  tectius  sive  liberius  expromit. 
Accuratius  vero  de  natura  et  fine  harum  satirarum  Casaubonus  (1,  1.  pg.  227)  ita  disseruit: 
„Observandum  est,  quod  tot  immanium  in  Horatium  commentationum  scriptores  video  fugisse, 
Flacci  satiras  duorum  generum  esso  inter  se  diversorum.  Nam  aliae  sunt  èXsyxrixai,  et  ad 
notandos,  ridendos,  interdum  et  acrius  increpandos  vitiosos  compositae:  aliae  ad  praecipien- 
dum  de  virtute  et  ejus  amorem  insinuandum,  dióaxuxaC,  non  autem  sleyxtixctC.  Libri  duo, 
quos  vulgo  hodie  Satirarum,  veteres  Sermonum  titulo  semper  inscribunt,  prioris  generis  sunt 


*)  In  codicibus  hi  libri  „Eclogae"  inscripti  sunt. 

2)  Hor.  Sat.  1.  4.  39;  Ep    I.  4.  1;  IL  1.  250  sq.  II.  2.  60. 

3)  Sidon.  Apollinaris  (scriptor  christianus  saec.  V.)  ia  epist.  ad  Tonant. 
*}  Hor.  Sat.  I.  4.  42. 

.....  Epistololae  ad  posteriorem ,  quam  diximus ,  speciem  pertinent.  Ibi  praecepta  virtutis 
plerumque  nuda  congeruntur.  Multa  etiam  in  illis  de  poéticis  ')  studiis  erudite  Flaccus 
disputat,  magis  docendi  quam  reprehendendi  cujusquam  gratia". 

His  Casauboni  verbis  de  natura  sat.irarum  Horatianarum,  quae  adjiciamus,  non  habemus, 
sed  do  earum  indole  aliquot  addamus  nobis  liceat. 

Horatius  intima  naturae  humanae  cognitione  edoctus,  tum  erroribus  et  animi  vel  levitate 
vel  inflrmitate  plura,  quam  ejus  pravitate  gigni  vitia,  tum  mitia  medicamina  saepe  salubriora 
esse  acerbis:  non  tam  vitia  ipsa  „stricto  (Lucilio)  ense''  petivit,  quam  stultitiam  et 
errores   humanos,   ex   quibus   vitia   nasci   solent,   facetiis   et  lepore   depinxit.      Nani    saepe 

„ Ridiculum  acri 

„Fortius  et  melius  magnas  plerumque  secat  res2)"". 

Magna  praeterea  in  satiris  Horatianis  est  novitas,  delectatio,  gratia,  inde  maxime  quae- 
sita,  quod  ea,  quae  in  vitae  communis  sermone  infinite  dici  solent,  certis  personis,  locis, 
temporibus  distinxit,  omniaque  exemplis  illustribus  confirmavit.  Qna  ratione  verae  cogita- 
tiones,  ut  ita  dicam,  in  res  gestas  mutantur,  et  loco  jujunae  et  aridae  adumbrationis,  quae 
generis  didactici  est,  vivida  morum  humanorum  imago  oculi*  collustratur.  —  Praeter  com- 
positionis  dramaticae  artificium  Horatio  jam  aliud,  in  rebus  et  inveniendis  et  disponendi» 
positura,  paene  proprium  est  Plerumque  enim,  occasione  opportuna  suppeditata  et  libidine 
ridendi  et  castigandi  dissimulata,  obliquis  orationibus  errores  ac  vitia  carpii;  ex  sententia 
aliqua  generali,  in  qua  mente  et  cogitatione  defixum  se  simulat,  tamquam  e  fonte  rivulos^ 
res  varias  et  sponte  oblatas  persequitur,  tela  inopinato  mittit,  ita  ut  saucius  hostis  hostem 
in  jaculatore  agnoscere  non  possit.  Saepe  de  via,  quam  modo  inierat,  declinai  et  vel  certuni 
fìnem  consiliumque  haud  sequi  videtur,  vel  metam,  si  qua  ei  est,  Iongis  ambagibus  lente 
petit* 

Ex  iis,  quae  de  natura  et  indole  satirarum  Horatianarum  disputavimns,  omnem  earum  vim  non 
tam  castigando  et  increpando,  quam  ludendo  et  ridendo  expromi,  carissime  apparet.  Itaque 
non  mirum,  quod  hoc  satirae  genus  Romanis,  qui  ad  hilaritatem  propensiores  erant,  quam 
ad  gravitatem,  acceptum  se  reddebat,  adeoque  multum  ad  mores  emendandos  afferebat. 
Accedit  jam,  quod  Horatius  homines  vitiosos  non  tam  nomination,  quam  generatim  perstrinxit^ 
quam  ob  rem  omnibus  fere  gratus  fuit.  Non  defuerunt  quidem  obtrectatores,  qui,  ut  Horatii 
celebritatem  comminuerent,  eum  id  potissimum  agere,  ut  certas  personas  laederct,  mentiti 
sint:  sed  Horatius  ipse  hoc  opprobrium  falsum  magna  cnm  indignatione  rejicit,  satirisque 
suis  fìnem  moralem  vindicat  in  Sat  I.  4  78  sqq. ,  193  sqq  ;  cf.  etiam  hoc  loco  Sat,  II.  1, 
39  sqq. 

Horatium  quidem  nonnullos  Romanos  nominatim 3)  perstrinxisse ,  negari  non  potest. 
Sed  in  eos  dum  taxat,  quorum  morum  turpitudo  et  improbitas  adeo  nota  et  insignis  erat,  ut 


l)  Hoc  loco  Horatii  epistola  ad  Pisones  (de  arto  poetica)  commemoranda  est,  in  qua  omnia  eo  redeunt, 
ut  falsa,  quae  tum  percrebuerunt,  de  poesi  judicia  modo  jocando,  modo  docendo  refellantur,  et  poetae,  sine 
ingenio  et  doctrlna  poesin  tractantes,  eorumque  vani  laudatores  perstringuntur. 

3)  Hor.  Sat.  I.  IO.  14  sq. 

3)  cf.  Sat.  I.  5.  34;  II.  3.  224;  II-  4    et  8. 

nihil  amplius  de  bona  fama,  quaro  dudum  amiserant,  iis  laborandum  esset,  „stilum  de- 
stri nxit",  ita  ut  non  possimus,  quiti  poetam  hac  in  re  ab  ilio  adversariorum  opprobrio 
defendamus.  Cave  omnino  accusationibus  obtrectatorum  Horatii,  quum  veritas  praecipue, 
quae  satiris  Horatianis  inest,  eorura  iram  excitaverit,  nimiam  fidem  tribuas. 

Natura  et  indole  satirarum  Horatianarum  descriptis,  de  oratione  ac  metris,  quibus  poeta 
usus  est,  aliquot  jam  disserendum  est.  —  Quamquam  Horatius  Musam  suam  esse  „p  e  de- 
sti1 e  m1)"  et  „sermones  per  humum  repentes  2)"  ipse  fatetur,  minime  tamen  dubitamus, 
ejus  orationi  quandam  elegantiam,  venustatem,  festivitatem  vindicare,  quum  nemo,  qui 
Horatii  opera  perlegerit,  ejus  sermonem  tersum,  purum,  magna  quadam  venustate,  gratia, 
shnplicitate  conspicuum  esse,  leniter  fluere,  negare,  eique  illam  artem  admirabilem  abro- 
gare possit,  qua  naturae  rerum,  ad  vitam  vulgarem  pertinentium ,  se  accommodat.  — 
Neque  minus  ratio  peculiaris,  quam  Horatius  in  verbis  elegendis  servavit,  admiranda  est: 
ea  enim  adhibere  solet,  quibus  sermo  vernaculns  electissimis  quidem  et  ad  rem  quamque 
designandam  aptissimis  utitur.  Quae  quum  ita  sint,  attentus  quisque  lector  numquam  sane, 
nisi  pulchritudine  aliqua  perspecta,  librum  Horatii  e  manu  deponet. 

Metrum  deniquo  ad  satiras  perpetuo  adhibuit  heroicum,  quod  sermoni,  i.  e.  orationi 
prosae,  quam  maxime  accommodare  studuit,  quapropter  versuum  concinnitatem  nonnumquam 
desiderabis.  Sed  haec  Horatii  negligentia  minime  vituperanda,  imo  vero,  ad  artis  suspicionem 
removendam  quaesita,  et  probanda  et  admiranda  est 

Horatium  secuti  sunt  complures  poetae  satirici,  Sulpitia  poetria,  Manlius  Vopiscus,  Jul. 
Rufus,  Jul.  Florus,  Turnus,  Cornutus,  alii,  quorum  satirarum  fragmenta  aut  nulla,  aut  perpauca, 
eaque  dilacerata,  hodie  exstant,  quam  ob  rem  eos  (poetas)  silentio  omittamus.  Majore  tamen 
studio  in  satiris  Persii  et  Juvenalis  perscrutandis  versemur  propterea,  quod  hi  poetae 
satiris  suis?  quae  adhuc  omnes  exstant,  magnani  sibi  compararunt  gloriam.  Quae  satirae, 
temporibus  rebusque  piane  mutatis,  a  natura  hilari  ac  festiva  Horatianarum  alienae,  natura 
maledica  Lucilianis  cognatae  sunt.  Moribus  enim  eo  tempore,  quo  homines  nequissimi  rebus 
moderandis  administrandisque  praeerant,  funditus  depravatis,  quum  omnia  vitiorum  genera 
ubique  vigerent,  honores  non  virtutibus  meritisque,  sed  vel  divitiis  et  nobilitati,  vel  artibus 
inhonestis  paterent;  quum  luxuria  et  libidines  non  corporis  tantum,  sed  animi  quoque  vires 
vigoremque  magis  magisque  exstinguerent:  tum  illi  viri  gravissimi  honestissimique,  experituri, 
si  effuso  resistere  possent  morum  corruptorum  cursui,  exstiterunt,  maximaque  cum  acerbitate 
et  severitate  vitia  aequalium  castigarunt.  Ratio  autem,  qua  Persius  et  Juvenalis  in  vitia 
hominesque  nefarios  invehebantur,  diversa  fuit  ab  illa,  quam  in  satiris  Horatianis  reperies. 
Nam  Augusti  aetate,  qua  Horatius  floruit,  rebus  laetis  legibusque  vigentibus,  palam  ridere 
licebat;  Neronis  vero  et  Domitiani  temporibus,  quae  Persius  et  Juvenalis  viderunt,  ea  erat 
conditio,  ut  poetae  satirici  paucis  tantum  amicis,  quibuscum  consiliorum  societate  morumque 
similitudine  conjuncti  erant,  satiras  scribere  auderent.     Quae  quum  ita  essent,  poetarum  in- 


1)  Sat.  11.  6.  17. 

2)  Ep.  11.  1.  250  sq. 

dignatio ,  sceleribus  flagitiisque  iliorum  temporum  commota,  quo  majore  cautione,  undique 
mortis  et  exilii  periculo  imminente,  premenda  et,  ne  foras  exiret,  custodienda  erat,  eo  liberius 
et  vehementius  Inter  parietes  privatos,  arbitris  remotis,  erumpebat,  sed  ipso  cursu  effrenato 
verborumque  licentia  eas  perdidit  virtutes  fere  omnes,  quibus  moderatio  Horatiana  satira» 
adornavit. 

Temporibus  descriptis,  naturam  et  formam  satirarum  Persii  et  Juvenalis  accurate  et 
diligenter  perscrutabimur. 

Persius,  anno  XXXIV.  p.  Chr.  n.  Volaterris  non  humili  loco  natus,  juvenis  fuit  acerrimo 
virtutis  amore,  vitiorum  odio  incensus,  magna  quadam  animi  tristia  paene  oppressus  et  ad 
severitatem  propensissimus.  Quam  animi  proclivitatem  deinde  auxit  Stoicorum  disciplina 
austera,  in  quam  Cornuto  Stoico  quodam  duce  venerat,  summoque  studio  incubuit.  Sed 
in  Stoicorum  placitis  addiscendis  omisit  forsan  ea,  quibus  reliquae  disciplinae  et  ingenium 
acuere  et  illam  morum  severitatem,  in  qua  Stoici  sibi  placebant,  mitigare  potuissent.  Persius 
enim,  quum  ad  rigidae  et  severae  virtutis  regulas  vitam  ac  mores  exigeret,  plurima  hominum 
vitia  ab  erroribus  et  animi  irifirmitate  saepius  quam  ab  ejus  malitia  profìcisci,  pleraque  salubri 
lenique  medicamento  magis,  quam  secando  et  urendo  sanari  posse,  parum  intellexit.  Itaque 
summam  iram  atque  indignationem  in  satiras  effudit,  severitateque  Stoica  in  civium  scelera 
ac  nequitias  invectus  est1).  Numquam  ridet,  sed  vel  conviciatur,  vel  frigidos  immiscet  jocos 
etsi  se  „ petulanti  splene  cachinno2)"  esse  profitetur. 

Virtutibus  poeticis  a  Lucilio,  Horatio  et,  qui  post  eum  scripsit,  Juvenale,  longe  superatur, 
quum  ei  illa  ingenii  ubertas,  quae  vel  ipsa  novi  quid  parit,  vel  inventa  aliorum  aliqua 
ratione  in  suam  rem  convertii,  magnam  partem  desit.  Permulta  enim  Horatiana  refert  et, 
si  Stoicorum  scripta  nobis  servata  essent,  plurima  haud  dubie  Stoica  deprehenderemus. 
Quae  quum  ita  sint ,  Quintiliani  3)  et  Martialis  4)  laudes,  quibus  Persium  efferunt ,  non  tam 
ad  majores  virtutes  poeticas,  quam  ad  morum  integritatem ,  ad  nobilem  ardorem,  quo  vir- 
tutem  et  sapientiae  studium  commendat,  ad  odium,  quo  in  aequalium  vitia  invehitnr,  ad 
versuum  concinnitatem,  qua  Horatium  superat,  pertinere  nobis  videntur  Nihilo  tamen  secius 
Persius  sane  lectoribus  commendandus  est.  Nam  praeter  antiquitatis,  praesertim  vitae  Roma- 
norum  privatae,  morum,  studiorum  cognitionem,  quam  ex  ejus  satiris  petas,  multa  iis  insunt, 
quae  ad  mores  fingendos  mentemque  illustrandam  pertinent,  inprimis  Stoicorum  doctrina  de 
fine  honorum,  de  vera  libertate,  de  sui  ipsius  cognitione,  de  mollitie  a  juventute  removenda* 
de  perversa  studiorum  ratione,  de  recto  Deorum  cultu  et  vera  precum  indole. 


*)  In  satira  1.  ìli.  IV.  non  obliquo  et  dissimulato,  sed  recto  cursu,  sine  ulla  praeparatione  in  stultifiam 
invehitur;  in  satira  II.  V.  VI.  non  sine  arte  ex  occasione  idonea  argumentum,  quod  tractare  instituit,  repetere 
videtur,  qua  ex  re  intelligas,  eum  haud  piane  ineptum  Horatii  imitatorem  fuisse. 

a)  Sat.  I.  12. 

3i  Quintil.  J.  0.  X.  I:  94:  „Multum  et  verae  gloriae  quamvis  uno  libro  Persius  meruit". 

4)  Martial  IV.  28.  7:    „  Saepius  in  libro  memoratur  Persius  uno, 
„Qnam  levis  in  tota  Marsus  Amazonido". 

Natura  satirarum  descripta,  de  genere  dicendi,  quo  Persius  in  satiris  scribendis  usus  est, 
aliquot  disputemus. 

Persii  sermonem,  ut  ita  dicamus,  scabrosum,  tropis  inversionibusque  duris  refertum 
aridura,  concisum,  arduum  esse,  inter  omnes  constat.  Maxime  obscuritas,  quae  ex  nimia 
brevitate  sententiisque  abruptis  proficiscitur ,  et  studium  omnia  nove  exprimendi  nos  offen- 
dunt;  quae  quidem  vitia  non  tam  Persii,  quam  saeculi  propria  fuerunt.  Nam  in  duas  partes 
scriptores  illius  temporis  vergebant,  quorum  alii  luxu,  mollitie,  lascivia  diffluebant,  et  inani 
verborum  bene  sonantium  copia  surgebant  *),  alii  contra,  rigidi  et  severi,  brevitatem  et 
obscuritatem ,  sublimitatem  et  audaciam  secuti  sunt;  in  quorum  numero  Persius  principerò 
locum  tenet:  quam  sententiam  veram  Seneca  in  epistola  CXIV.  egregie  comprobat. 

In  descriptionibus,  exemplis,  similitudinibus  anxie  plerumque  sectatur  parva,  vel  aliena 
immiscet,  et  magis  in  partibus  exornandis,  quam  in  summa  rei  declaranda  versatur. 

Hexametris  adhibitis,  Persius  satiras  sex  conscripsit,  quibus  aut  epistolarum  formam 
induit,  cujus  generis  sunt  satirae  II.  V.  VI.,  aut  dramatica  ratione  utitur,  in  quarum  numero 
satirae  I,  III,  IV.  habendae  sunt.  —  Singulis  satiris  argumenta  magis  solida  ac  perpetua 
subjecta  sunt,  quare  Persius  a  ceteris  satiraram  scriptoribus ,  qui  in  eodem  libro  vel  etiam 
in  eadem  satira  multa  miscebant  ac  diversa,  maxime  differt;  id  quod  nos  quidem  non  im- 
pedii, quominus  Persium  dicamus  in  singulis  satiris  res  trattasse  varias,  quae  quidem  arc- 
tissime  inter  se  cohaereant  et  planius  ad  unum  summum  finem  spectent. 

Jam  ad  Juvenalem,  ultimum  poetam  satiricum  celebrem  transeamus.  Fuit  hic  poeta 
Trajano  imperatore,  quo  regnante  in  vitia  et  turpitudines  hominum  tuto  invehi,  aut  satiras, 
olim  jam  scriptas,  sed  ad  id  tempus  in  scriniis  latentes  et  paucis  tantum  amicis  recitatas 
secure  evulgare  cuique  licebat.  Itaque  eodem  ardore  eademqne  indignatione  2),  qua  Per- 
sius, in  vitia  et  scelera  immania  fronte  libera  insurrexit,  sarcasmoque  Archilochiano  ea  fla- 
gellavit,  ita  tamen,  ut,  quum  acrimoniam,  risu  non  mixtam  et  lemperatam ,  parum  proficere 
recte  putaret,  vehementia  se  abripi  passus  non  sit,  sed  severitatem  ac  gravitatem  Persianam 
quadam  semper  comitate  condiderit.  Irae  vehementiam  et  indignationis  vim  in  primis  po- 
tissimum  satiris,  quibus  singulos  nebulones  et  res  sordidissimas  obscoenasque  3)  exagitat, 
maxime  evomit;  in  iis  tamen,  quae  ingenii  maturioris  et  constantioris  fetus  videri  possunt, 
irae  aestus  fere  deferbuit  et  declamationis  frigori  cessit. 

Sales  Juvenalis  saepe  non  minus  urbani  sunt  ac  faceti,  quam  Horatiani 4),  plerumque 
vero  amari  et  venenati,  vel  ad  cachinnum,  non  risum  commovendum  apti,  vel  obscoeni. 
Lepidi  ejus  joci  spectant  praecipue  ad  vanitatem  vel  sententiarum  vulgarium  de  natura 
Deorum,  vel  fabularum  poeticarum,  quarum  deridendarum  nullam  praetermittit  occasionem5). 


1)  Hoc  genus  scriptorum  in  satira  I.  Persii  castigatur. 

2)  Juvenalis:  „Facit  indignalo  versum". 

8J  cf.  Sat.  "VI.,  qua  depravati  mulierura  mores  acerbissime  castigantur. 
*)  cf.  Sat.  IV.  Vili.  XII. 

8)  cf.  Sat.  I.  81.  sq.  II.  31  et  130  sq.;  IV,  34,  sq,;  VI.  59;  sq.;  IX.  63,  sq.;  X.  246  et  314;  XII.  23; 
XIII.  34  -  52.  76.  sq.  112.  sq.;  XIV,  261. 

Errorum  scelerumque  imagines  ardentissimis  coloribus  plerumque  adumbrat,  in  descrip- 
tionibus  insignem  rerum  cognitionem  ingeniique  aciem,  in  exemplorum  delectu  judicium 
subtile,    sed  in  flguris  exornandis  nimiam  interdum  diligentiain  ostendit. 

Genus  dicendi,  quo  Juvenalis  utitur,  omnino  doctum,  acre,  prò  rerum  varietate  *)  di- 
versum  est.  Altius  insurgit,  quando  rerum  dignitas  et  gravitas  hoc  postulai;  remissius  loquitur, 
quando  monentis  partes  agit;  at  numquam  oratione  utitur  humili,  quum  „ altius  in s ur- 
genti Juvenali  vitiorum  immanitas  earn  non  permitteret:  cothurno  eratei, 
ut  in  tragoediis  incedendum;  sermoque  gravior  ab  epicis  mutuandus,  quo 
plerumque  etiam  apte,  raro  ambitiose  et  putide  usus  est"2).  Ab  hac  graviore 
ac  sublimi  oratione  negligenza  illa  Horatiana,  quae  in  jocoso  dicendi  genere  mirifice  nos 
delectat,  ambagesque  alienae  sunt:   Juvenalis  recta  plerumque  via  metam  propositam  petit. 

Hexametris  adhibitis  Juvenalis  satiras  sedecim  composuit,  quarum  plurimae  ad  amicum 
quendam  scriptae  sunt;  sed  nimis  fortasse  dicendi  generi  declamatorio  assuetus,  dramatica 
ratione  raro  uti  solet,  quam  ut  minus  desideres,  vivida  dictio,  sententiarum  gravitas  et  veritas 
efficiunt. 


Sed  quum  de  natura  et  forma  satirae  Romanae  adhuc  satis  disputatum  esse  nobis 
videatur,  ad  alteram  hujus  commentationis  partem,  in  qua  de  similitudine  vel  dissimilitudine, 
inter  satiram  Romanorum  et  satyricam  Graecorum  poesin  intercedente  disserturi  sumus, 
transeamus. 

Romanos,  quamvis  in  litteris  Graecorum  vestigia  presserint,  tamen  satiram  ipsos  et  in- 
venisse et  excoluisse,  jam  in  commentationis  exordio  diximus:  Complures  contra  viri  doctì, 
quos  omnes  jam  supra  memoravi mus,  satiram  Romanam  cura  poesi  Graecorum  satyrica  ita 
composuerunt,  ut  non  solum  illius  originem  ab  hac  ducendam  esse  putaverint,  verum  etiam 
duo  genera  similia,  imo  eadem,  esse  contendermi. 

Quam  opinionem  ut  rectam  comprobenr,  ad  illud  Horatianum  Art.  poet.  v.  220  sqq.  nos 
revocant;  sed  frustra  nobis  persuadere  studebuut,  quum  Horatius  hoc  loco  nihil  aliud  dicere 
velit,  nisi  ,,poetam  tragicum  mox  etiam  tragoediis  immiscuisse  sales  satyricos,  eo  quidem 
Consilio,  ut  spectatoribus ,  qui  delectari  cupiant,  hac  grata  novitate  satisfaceret.''  Quibus 
rebus  mixtis  compositisque  minima  sane  similitudo  et  cognatio  utriusque  generis  poesis  pro- 
creatur,  maximum  vero  discrimen  relinquitur.  —  Miramur  etiam,  quod  ipse  Casaubonus 
(1.  1.  pg.  243),  Koenigius  (1.  1.  pg.  24),  alii  viri  doctissimi,  qui  alias  satirae  proprietatem 
Romanis  vindicant,  dramatis  satyrici  genus  a  Romanis  quoque  frequentatum  esse  contendunt, 


*)  „Quidquid  agunt  homines,  votum,  timor,  ira,  voluptas, 
„Gaudia,  discursus,  nostri  est  farrago  libelli." 

(Juv.  I,  85.  sq.). 
*)  Koenìg:  De  satira  Rom.  etc.  pg.  88. 

et  hanc  opinionem  uno  versa  comprobandam  esse  putant,  quem  Marius  Victorinus  (lib.  IV, 
pg.  2591  ed.  Putsch.)  servavit: 

„  Agite,  fugite,  quatite,  Satyri." 
Sed  bune  versum  nibil  demonstrantem  et  non  sincerimi  jam  Eichstadius  (in  opusc.  de  dra- 
mate  Graecor.  comico -satyrico,  pg.  79  not.  120.)  restrinxit,  recte  de  eo  disputans:  „Ille 
versus  primum  universe  allatus  est,  et  eo  modo,  quo  grammatici  abuti  solent,  id  est,  non 
indicato  fonte,  unde  ductus  sit.  Deinde  tanto  ei  minus  fidei  habendum  duco,  quanto  mani- 
festius  est,  Marium,  ut  singula  metrorum  genera  exemplis  illustraret,  et  alibi  suopte  ingenio 
conflnxisse  versus,  qui  declaratis  numeris  responderent,  et  metra,  inprimis  Graecorum  tantum- 
modo  poetarum  usu  nobilitata,  latinis  numeris  expressisso.  Cujus  rei  luculentum  exemplum 
inveni  libr.  II  p.  2546."  —  Quibus  Eichstadii  verbis  Casauboni  ejusque  sociorum  sententia 
piane  rejecr,a  est;  sed  ut  error  illorum  virorum,  qui  satiram  Romanorum  cum  satyrica 
Graecorum  temere  confundunt,  refelli  possit,  naturata  ot  formam  utriusque  generis  poesis 
comparari  necesse  erit. 

Perscrutemur  igitur  primum  drama  satyricum  J),  quod  Casaubono  interprete2)  „ poema 
dramaticum  est,  tragoediae  adnexum,  chorum  e  Satyris  habens,  personarum  illustrium  acti- 
onem  notabilem,  partim  seriam,  partim  jocosam  exprimens,  stilo  hilari,  exitu  plerumque 
laeto.'1.  Quo  cum  dramate  satyrico  satira  Romana  saepissime  inepte  comparatur  et  confunditur. 
Ante  omnes  criticos  errantes  Dan.  Heinsius  rem  acu  se  tetigisse  putat,  quum  in  opusculo, 
5,de  satyra  Horatiana  libri  duo"  inscripto,  pg.  27.  ita  disputet:  „Hoc  nobis  satis  sit:  quemad- 
modum  Graecorum  Satyrici,  uvxoaiédiov,  hoc  est  rude  atque  extemporaneum  poema  erant, 
antequam  inventa  esset  fabula,  ita  nihil  aliud  fuisse  Satyram  Romanis,  priusquam  fabulam 
invenit  Livius."'  Minime.  Drama  eniin  satyricum  numquam  carebat  actione  ex  mythis  petita, 
sed  haec  cum  tragoediis  ei  semper  communis  erat;  propiium  autem  habebant  chorum  e 
Satyris  composi  tura,  qui  lasciva  sua  dicacitate  spectatorum  risum  captabant,  non  vero,  quan- 
tum quidem  ex  Euripidis  „Cyclope"3)  apparere  videtur,  errores  et  vitia  hominum  deride- 
bant 4),  —  Satiris  contra  Romanorum  antiquissimis ,  quae  ex  versibus  Saturniis  et  Fescen- 
nianis  natae  sunt,  defuit  chorus  satyrorum,  qui  naturam  dramatis  satyrici  constituit.    Satirae 


1)  Natura  cantus  chorici  dithyi  arubici,  ex  quo  Aristoteles  initia  tragoediae  repetit,  antiquissimis  tempo- 
ribus laeta  et  hilara  erat,  quum  Satyri,  ili  Dionysi  satellites  hilari,  quos  Arion  in  scenam  primus  p;oduxit, 
joca  et  seria  miscerent,  donec  postero  in  tragoed  is  sena  paulatim  pi acvalerent,  et  a  Fratina  ex  stilo  tragico 
res  jocosae  in  drama  satyricum  removertntur,  quo  exodio  ridiculo  ,,spectator  inter  res  tragicas  satirarum 
quoque  jocis  et  lusibus  delectaretur."  (Diom.  pg.  488  ed.  Putsch)  Quod  novum  fabulae  genus  Atheniensibus 
mox  tantopere  placuir,  ut  poetas  tragicos,  de  praemio  certaturo3 ,  ut  trinis  tragoediis  (rgdoyCaie)  drama  sa- 
tyricum subjungerenr  (ztrquXoy.)^  lege  tenetent. 

2)  Casaub.  I.  1.  pg.  100. 

3)  Haec  una  eaque  integra  fabula  satyrica  superest,  cujus  argumentumexHomeii  OdyssealX.  sumptum  est. 
*)  Diomed.  III.  p.  488:  „ Satyrica  est  apud  Graecos  fabula,  in  qua  item  tragici  poetae  non  reges  et  he- 

roas,  sed  satyros  induxerunt  ludendi  causa  jocaudique,  ut  simul  spectator  inter  res  tragicas  seriasque  saty- 
rorum quoque  jocis  et  lusibus  delectaretur. 

4* 

ehìm  nihil  aliud,  nisi  convicia  mutua  erant,  non  ex  uno  aliquo  genere  petita,  sed  a  variis 
ac  diversis  rebus  arcessita,  nulla  ratione  inter  se  conjuncta,  quum  Romani  rustici  hoc  tantum 
certarent,  ut  maledicta,  probra,  in  se  conjecta,  similibus  et,  si  fieri  posset,  gravioribus  mor- 
dacioribusque  vindicarent.  Et  in  satiris,  de  quibus  Livius  (VII.  2),  loquitur,  „ludiones,  ex 
Etruria  acciti,  sine  carmino  ullo,  sine  imitandorum  carminum  actu,  ad  tibicinis  modos  sai- 
tantes,  haud  indecoros  motus  more  Tusco  dabant.  Imitari  deinde  eos  Juventus,  simul  in- 
conditis  inter  se  jocularia  fundentes  versibus,  coepere,  nec  absoni  a  voce  motus  erant"  ... 

Drama  igitur  satyricum  natura  et  indole  a  satira  Romana  diversum  est,  ita  ut  cum 
hac  nullo  modo  comparati  possit  *) 

Rectius  quidem,  si  finem  spectes,  cum  dramate  satyrico  exodia  Romanorum  conferas, 
quum  utrumque  genus  tragoediis  conjungeretur  et  id  spectaret,  ,,ut,  quicquid  lacrimarum  atque 
tristitiae  ex  tragicis  affectibus  (spectatores)  cepissent,  hujus  spectaculi  risus  detergeret  " 2). 

Nihilo  minus,  quam  Dan.  Heinsius,  etiam  G.  J.  Vossius  erravit,  quum  in  Etymol.  1.  lat. 
p.  450.  scribat:  „  Satira  Luciliana  ita  dieta  videtur  a  satyrica  poesi;  nam  huic  (et  sillis) 
erat  similis  ob  maledicentiam''  ....  Idem  enirn  discrimen,  quod  Eichstadius  (in  opusc. 
de  dramate  Graecorum  comico  -  satyr.  p.  61.)  inter  satiram  Horatianam  et  satyricen  Grae- 
corum  intercedere  recte  docet,  etiam  in  satiram  Lucilianam  sine  dubio  referri  potest.  Nam 
ut  satira  Horatiana,  ita  quoque  Luciliana,  ,,quod  a  morum  integritate  severitateque  profecta, 
judicio  de  rebus  humanis  liberali,  mentisque  generosae  honesta  indignatione  niteretur,  ma- 
teriem  omnem  ridiculi  repetiit  ab  istis  gravioribus  vitiis,  quae  essent  in  vita  hominum  et 
moribus,  quaeque  satyricis  salibus  perfrteata,  coérceri  possent  et  salutis  publicae  causa 
emendari.  Graecorum  contra  Satyrice,  dicacitatis  laude  contenta,  non  tara  risum  sectata  est 
satyricum,  quam  cornicimi  derisum,  et  cavillandi  magis  libidine  excitata,  quam  corrigendi 
studio  impulsa,  modo  fortunas  civium,  modo  corporis  deformitatem  et  alia  leviora  vitia  .  .  . 
contumeliarum  aculeis  lacessivit"  ..... 

Majorem  veri  speciem  comoediae  antiquae  Atticae  comparatio  cum  satira  Luciliana 
nobis  praebet,  siquidem  haec  non  solum  testimonio  Diomedis,  verum  etiam  ipsius  Horatii 
nititur,  qui  (Sat.  I.  4  1  —  9)  ab  Eupolide  atque  Cratino  aliisque  poetis  comoediae  princi- 
pibus  omnem  Lucilium  pendere  dicit.  Affinitas  jam  vera  satirae  Lucilianae  cum  comoedia 
antiqua,  si  summam  spectes,  in  libertate  illa,  sive,  ut  Juvenalis  (l.  153.)  ait,  simplicitate 
ponenda  est,  qua  utrique  poetae,  et  Luciliani  et  comici,  ad  rempublicam  corroborandam, 
moresque  hominum  emendandos  vitia  publica  hominesque  iis  contaminatos  notaverunt  et  casti- 
gaverunt.     Quidquid   enim  sive   in   morum   luxuria   sive  in  litterarum  judicio  corruptum  et 


x)  Praeter  fabulas  tragico -satyricas  fuerunt  quoque  comico -satyricae  (cf.  Athen.  II.  p.  40  ed.  Casaab.), 
quae  raro  et  inscriptionis  tantum,  non  argumenti  ratione  habita,  a  scriptoribus  memorantur.  Eichstadius 
(in  proleg.  ad.  Plaut.  Araphitr.  v.  59  sq.)  huc  refert  Comodo-Tragoediam  Alcaei,  Hilaro-Tragoediam  Ehin- 
tonis  (cf.  Hermann,  de  satirae  Rom.  auctore  pg.  32  )  et  Tragico -Comoediani,  quarura  fabularum  fragmenta 
non  supersunt,  quapropter  difficile  dictu  est,  qualis  fuerit  earum  natura  et  indoles. 

a)  Scholast.  ad  Juven.  Sat.  III.,  175;  cf.  etiam  Diomed    III.,  p«  488. 

depravatimi  animadverterunt,  id,  igne  ferroque  indignationls  aggressi,  velut  publicum  darti- 
num  impugnaverunt  et  quam  acerbissime  momorderunt.  —  Praeterea  etiam  satiram  Luci- 
lianam,  quum  comoediae  antiquae  potissimum  artem  deberet  perfectiorem  et  elegantiam, 
quibus  „rude  Romanorum  Carmen"  carebaf  ,  ab  hac  pendere  Horatius  optimo  jure 
dicere  potuit. 

Sed  ea  ipsa  re,  qua  comoedia  antiqua  satirae  Romanae  maxime  affinis  erat,  Jambi  ab 
ea  differebant.  Jambi  enim,  quales  inter  Graecos  Archilochus,  Simonides,  Hipponax  con- 
diderunt,  „quamvis  indignationis  fervore  et  lyrico  quodam  impetu  magnam  cum  satira 
afflnitatem  haberent,  tamen,  quum  non,  ut  illae,  vitia  publica  hominesque  publice  famosos 
castigarent,  sed  inimicitiarum  privative  odii  pieni  essent,  ab  iis  magnopere  abhorruerunt  1). 
Archilochum,  quod  Lycambes  quidam  Neobulen  filiam,  poetae  desponsatam,  perfidus  alii 
cuidam  homini  in  matrimonium  dederat,  „  proprio  rabies  armavit  jambo"2};  et  Hipponax 
Bupalum  et  Athenidem  artifices,  quod  poetae  deformissimi  imaginem  sculpserant,  jamborum 
maledicentia  virolenta  insectatus  est;  Simonides  in  mulieres  invisas  quam  vehementissime 
invehitur.  Poetae  contra  satirici  Romanorum  non  ad  inimicos  uiciscendos  et  insectandos, 
sed  ad  mores  emendandos  satiras  conscripserunt,  quem  satirarum  flnem  moralem  Horatius 
Sat.  I.  4.  103  —  107,  egregie  docet. 

Quibus  jambis,  si  cavillationes  et  mordacia  dicteria  spectes,  affìnes  erant  Graecorum 
siili3),  quorum  inventor  Xenophanes  „ys'yQcupe  xaì  iv  è'ftsGc,  xaì  iXsyela<;  xaì  ìàfifioèi  xaO-' 
'Hcrióóov  xaì  ^OfxrjQOV,  smxónxwv  xà  ctvtwv  nsqì  &sa)V  èiQTJpi'svei  4). 

Praeter  Xenophanem  etiam  Timon  Phliasius  5)  sillos  scribendo  tantam  sibi  comparavit 
celebritatem ,  ut  xav  e'^o%rjV  diceretur  „o  JZiXXoyQacpog",  quare  hac  Voce,  etsi  nomen  non 
addatur,  ubique  Timonem  signiflcari  putes. 

Metro  heroico  adhibito,  Timon  sillorum  libros  tres  conscripsit,  in  quibus  summa  cum 
acerbitate  et  maledicentia  philosopborum  dogmata  irridentur.  ~  Ut  vero  natura  et  forma 
sillorum  paucis  describantur,  hoc  de  iis  statuendum  est.  Nihil  fere  nisi  convicia,  ex  inimicitiis 
privatove  odio  profecta,  siili  redolebant,  praecepta  autem  salubri  a  et  bona  Consilia,  quibus 
satirae  Romanae  refertae  erant,  in  iis  frustra  quaeres;  parodias  contra,  quae  satiris  Romanis 
minime  propriae  sunt,  in  sillis  ubique  reperies  fi);  linde  sillos  Graecorum  nullo  fere  modo 
cum   satiris  Romanis  componi    posse   luce  clarius   apparet.     Itaque    Dan.  Heinsius  in   sillis 


J)  Hermann,  de  sat.  Rora.  aucfore  etc    pg.  28. 

2)  Hor.   Epist.  ad  Pison.  v.  79. 

3)  Nomen  oiXXtòv  proxlme  a  voce  iXXos  ducendum  est,  quae  idem  valet,  quod  òcp&akftós.  Ultima  vocabuli 
radix  est  «i'Aw  ( iìXaivw-oiXXaivo))  i.  e  detorqueo  (oculos),  quare  aiXXos  proprie  irrisionem,  quae  ,detortis 
oculis  fit,  significat. 

*)  Diog.  Laert.  IX.  18. 

fi)  cf.  Diog.  Laert.  IX,  p.  109—111.  Suidas  p.  478  J.  Fr.  Langheinrichii  dissert.  de  Timone  Sillograpbo. 

6)  Dictionaiie  raisonné  des  sciences  publié  par  Diderot;  s.  v.  ,,Sille":  „II  y  a  pourtant  cette  diflerence 
essentielle,  que  les  silles  des  Giecs  étaient  des  parodies  d'un  bout  à  l'autre,  ce  quon  ne  peut  pas  dire  des 
satires  des  L'omains." 

satirisque  comparandis  vehementer  fallitur,  quum  utrumque  genus  poesis  tam  simile  esse 
putet,  ut  eum,  „qui  sa  tira  m  Horatianam  Sillos,  aut  Timonis  Sillos  appellet  satiras"  non  peccare 
contendat.  Cautius  quidem  illam  comparationem  suscepit  Casaubonus  (!•  1  p.  220)  affirmans: 
„  Sillos  ex  omni  Graecorum  poesi  plurima  cum  Romana  satira  communia  habere  ;  utrumque 
enim  esse  narrativum,  vel  certe  mixtum,  utrumque  vehemens  in  objurgatione  :  diccavqxixóv 
denique  utrumque  et  plenum  cachinnorum  '■  Sed  et  haec  sententia  restringenda  nobis  videtur. 
Nequaquam  enim  satirae  Horafcianae  est,  perpetuo  homines  procaciter  lacessere,  sed  potius 
sermone  faceto  gaudet,  qui  singula,  utut  occurrunt,  permiscet. 

Cum  sillis  iterum,  si  naturam  spectes,  Mar g ite s  Homeri 1)  conferendus  est,  qua  in  fabula 
comica  homo  valde  stolidus  et  fatuus  ridetur,  ut  rideatur,  non  autem,  ut  mores  ejus  emen- 
dentur.  Cum  satiris  igitur  Romanis  rationem  objurgandi  communem  habet,  ceterum  vero 
ab  earum  natura  piane  abliorret.  Minime  autem  Homeri  fabula,  „Eir esione"  2)  inscriptar 
quum  nihil  aliud,  nisi  cogitationes  lepidas  ac  ridiculas  de  mendicorum  conditione  misera 
continuisse  a  scriptoribus  perhibeatur,  cum  satiris  Romanis  comparari  potest. 

De  satiris  Varronianis  et  scriptis  Menippeis  jam  supra  muitum  disputavimus ,  ibique 
Menippum  neque  satiras  umquam  scripsisse,  neque  ab  ullo  veterum  scriptore  inter  poetas- 
relatum  esse  diximus.  Neque  injusta  haec  obtrectatio.  Scriptis  enim  Menippi,  qualia  supra 
descripsimus,  defuit  tum  illa  rerum  varietas,  qua  omnes  satirae  Romanae  excellebant,  tum  ista 
hilaritas,  qua  satirici,  inprimis  Varrò,  suas  condiderunt  satiras  Desiderabis  etiam  in  iis 
finem,  ad  mores  formandos  spectantem,  quem  Varrò  ubique  secutus  est,  et  illam  rationem, 
qua  hic  poeta  satiricus  non  solum  philosophos,  verum  etiam  omnia  fere  genera  hominum 
ineptorum  rerumque  perversarum  amplexus  est.  Magnum  igitur  discrimen  inter  scripta 
Menippea  et  satiras  Varronianas  intercedit.  Quod  vero  inter  Menippum  et  Varronem  simi- 
litudinis  reperitur,  hoc  esse  videtur:  uterque  poeta  in  philosophis  irridendis,  Menippus  qui- 
dem totus,  Varrò  autem  magnam  partem  versatus  est,  ita  tamen,  ut  irrisionis  acerbità», 
quae  Varronis  est,  magna  quadam  festivitate  temperata  sit:  quae  res  Varronem,  ut  satiras 
suas  ,,Meneppeas"  appellaret,  maxime  movisse  videtur 3). 

Idem  fere  discrimen,  quod  inter  Menippum  et    Varronem   intercedit,    etiam   inter    hunc 

etJulianum  Apostatam  statuendum  est,  quapropter  omnem  comparationem  missam  faciamus. 

Denique  Luciani  sophistae  dialogi    festivi    hoc  loco    commemorandi  sunt,  quibus  omnia 

genera  fraudum,  superstitio,  stultitia,  philosophia  inepta,  tanguntur  et  nonnunquam  profusius 

irridentur.  Sed  hos  dialogos  perlegens,  scriptori  merito  derogabis  consilium,  quo  Varrò  mores 


s)  Haec  fabula  amultis  cri.icis  Homero  abjudicatur  (cf.  Fabricii  biblioth.  Graec.  ed  Harles  V.  I.  p.  383.) 
a  complmibus  autem  ei  adscribitur,  in  quibus  Aristoteles  (de  Art.  poetic.  e.  7  et  8  )  qui  etiam  e.  8.  ori- 
ginerà comoediae  ex  hoc  cannine  epico  ducir,. 

2)  EéQtoia>i'rj  (EÌQog)  proxime  erat  laurus,  lana  circumvolutus,  qui  festis,  Uvavtxpiav  et  'OctQyr}}tiay  quos 
dicuut,  quntn  Helio  Horisque  sacra  fierent,  a  pueris  circumferebaiur  (cf.  Scholiast.  ad  Aristoph.  Epuit.  725, 
Vesp.  39:^).  Deinde  etiam  cantus,  qui  illis  festis  audiebatun  «toécrtw^  vocabatur,  ideoque  etiam  allii  cantu* 
rneudicorum  ita  dicti  sunt.    Hom    epigr.  15. 

3)  cf.  Geli.  N.  A.  II.  18. 

hominum  emendare  studebat,  maximam  vero  levitatem  ei  crimini  dabis  et  impietatem,  qua 
omnia  divina  ac  humana  ore  maledico  carpebat,  hominumque  mores  non  corrigebat,  sed 
pejores  reddebat  Itaque  jam  per  se  intelligitur,  qua  ratione  Lucianus  cum  Varrone  com- 
parandus  sit,  qua  ab  eo  differat,  quam  ob  rem  hanc    quaestionem  fìnitam  velimus. 

Natura  igitur  et  forma  satirae  Romanorum  descriptis,  salyricisque  Graecorum  collatis, 
nihil  infirmata  est  sententia  nostra,  ex  qua  inter  utrumque  genus  poesis  nulla  fere  affinitas 
et  similitudo  interceda;  adeoque  Horatii  (Sat.  I.  10.  66)  et  Quintiliani  (J  0.  X.  1.  §  93) 
verba,  quibus  satirarum  proprietas  Romanis  vindicatur,  piane  probare  et  fortiter  defendere 
non   dubitamus. 


-sqsxsd*- 

